cena struje Архиве - Energija Balkana\nPočetna » cena struje\nTurska povećava cene energenata\nInflacija u Istanbulu sve više raste. Lira je prošle godine oslabila 44 odsto u odnosu na dolar, nakon septembarskog pada, kada je centralna banka pod pritiskom Erdogana započela seriju agresivnih smanjenja kamatnih stopa. Vlada predsednika Erdogana oštro je podigla cene struje i prirodnog gasa u zemlji za novu godinu.\nU Bugarskoj poskupeo prirodni gas za 30,4 posto\nNa zahtev Bulgargasa, Bugarska regulatorna agencija za energetiku je odobrila povećanje veleprodajne cene gasa. Parlament je prethodno zamrzao cene struje i grejanja do kraja marta, što kompanije koje vrše usluge grejanja stavlja u nezavidan položaj.\nU jeku najava o enormnim povećanjima cena električne energije za privredu u Bosni i Hercegovini, iz Elektroprivrede HZHB dolazi jedna dobra vest.\nSputnjik/Jelica Putniković\t27. decembra 2021.\nNakon što je 21. decembra na evropskim berzama cena gasa dostigla rekordni nivo od oko 2.200 dolara za hiljadu kubnih metara gasa, cena ovog energenta jutros (27. decembar) je „pala“ na nešto više od 1.000 dolara. O tome šta nam je, u ekonomskom smislu, energetska kriza – poksupljenje gasa, kao i električne energije donela i kako će uticati na buduće ekonomske tokove u Srbiji, Evropi i celom svetu u današnjoj „Energiji Sputnjika“ Jelica Putniković razgovara sa Ivanom Nikolićem, direktorom za\nrazvojne projekte u Ekonomskom insitutu i urednikom mesečnog biltena MAT.\nEB\t30. novembra 2021.\nPreduzeća čiji ugovor o snabdevanju električnom energijom sa EPS-om ističe danas do kraja godine će struju plaćati po starim cenama, saopšteno je iz Vlade Srbije. U saopštenju se, takođe, navodi da će utvrđena cena električne energije biti primenjivana do stabilizovanja situacije na referentnoj berzi, bez preciziranja do kada bi to moglo da potraje i kako će se odraziti na poslovanje EPS-a.\nJelica Putniković\t25. januara 2021.


Sremskomitrovački portal Humanitarno veče sa Srđanom Dinčićem i "Đavolom iz jagode" - Sremskomitrovački portal\nHumanitarno veče sa Srđanom Dinčićem i „Đavolom iz jagode“\n13. нов 2017.\nhumanost, komedija, veče\nHumanitarno veče sa Srđanom Dinčićem i „Đavolom iz jagode“ održaće se večeras u sali Pozorišta „Dobrica Milutinović“ sa poečtkom od 19 časova. Organizator manifestacije je lokalna Kancelarija za mlade.\nNakon uspešno realizovane akcije „Budi jak – pobedi“ u teretani „Matriks“, Kancelarija za mlade još jednom učestvuje u velikoj humanitarnoj akciji za Bojanu Tarbuk iz Zasavice koja boluje od leukemije. Ovaj put u pitanju je stend ap Srđana Dinčića „Đavo iz jagode“ u kojem će Mitrovčani imati priliku da uživaju u pozorištu „Dobrica Milutinović“ 13. novembra sa početkom u 19. časova.\nKarte za ovo veče komedije neće biti u prodaji, a svako ko je zainteresovan imaće priliku da ih preuzme u prostorijama Kancelarije za mlade počevši od petka u podne, pa sve dok ima slobodnih karata.\nKako se i ovaj put radi o humanitarnoj akciji u samom pozorištu biće postavljene humanitarne kutije u koje će svi ljubitelji Srđana Dinčića moći da ubace novac koji će biti ustupljen Bojani Tarbuk.


Najpopularnija zemlja Turska, a najpopularniji predsednik Erdogan | TRT Srpski\nNajpopularnija zemlja Turska, a najpopularniji predsednik Erdogan\nPrema ovom istraživanju, jedina zemlja koja je nazadovala u ulozi u regionu je Egipat\n12.12.2017 ~ 08.10.2018\nAgencija PEW je napravila istraživanje uključivši Tursku, Rusiju, SAD, Iran, Saudijsku Arabiju, Izrael i Egipat, prema kome je Turska je zemlja koja je najviše napredovala u proteklih 10 godina, a predsjednik R.Turske R.T.Erdogan najvoljeniji predsjednik\nVećina učesnika u istraživanju je rekla da su Turska, SAD i Rusija prema ulčozi u regiji u procentima imale veću važnost u odnosu na ostale zemlje u proteklih 10 godina. Broj onih koji su rekli da je Turska u odnosu na prijašnju situaciju imala veću ulogu iznosi 63%.\n53%procenta ispitanika su rekli da je Iran imao utjecajniju ulogu dok je procenat onih koji smatraju da Izrael i Saudijska Arabija imaju važnu ulogu bio veoma nizak.\nPrema ovom istraživanju, jedina zemlja koja je nazadovala u ulozi u regionu je Egipat. Učesnici iz Izraela su bili jedini koji su naveli da je opala uloga Turske u regionu.\nProcenat izraelskih arapa koji smatraju da je opala uloga Turske u regionu iznosila je 29% dok u Libanu sve grupacije smatraju da je porasla uloga Irana u regionu.\nU Turskoj(26%) i u Izraelu se smatra da je opala uloga Irana u regiji. Jedina zemlja koja smatra da je porasla uloga S.Arabije je Jordan. Dok je za ulogu Rusije u regiji procenat iznosio 35%, za SAD je iznosio 27%. Oni koji su smatrali da je uloga Irana u regiji pozitivna je bio 14%, a procenat onih koji su to isto mislili za S.Arabiju bio je 44%. Prema poretku zemalja čija je uloga u posljednjih 10 godina išla uzlaznomlinijom je sa 63% na prvom mjestu bila Turska.\n76% Jordanaca , 63% Libanaca, 59% Tunižana, 33% Izraelaca smatraju da je Turska povećala uticaj na Bliskom Istoku i u Sjevernoj Africi.\nPoslije Turske na listi su Iran 53%, Izrael 46%, S.Arabija 41% i Egipat 19%. Dok je najnegativniju ulogu u regiji imao Iran, najefektivnija je bila Turska.\nIspitanici su bili upitani i o mišljenju o predsjedniku Turske R.T.Erdoganu, predsjedniku Irana Hasanu Ruhaniju, predsjedniku Sirije Bešaru Asadu, saudijskom kralju Selmanu, kralju Jordana Abdullahu i premijeru Izraela Netanjahuu.\nNakon ovog istraživanja, rezultati su pokazali da je predsjednik Redžep Tajjip Erdogan najpopularniji među svima.\nPopularnost Erdogana u procentima izgledala je ovako: Jordan 66%, Tunis 59%, Liban 42%, Izrael 15%.\nLideri koji su najnepopularniji na Bliskom Istoku i Sjevernoj Africi su Netanjahu, Esad i Ruhani i prema istraživanju u mnogim zemljama je Erdogan po popularnosti ostale lidere ostavio daleko iza sebe.\n26% ispitanika smatra da će se rat u Siriji potpuno završiti u narednoj godini dok 32% smatra da će se to desiti u narednih 5 godina, a 29% smatra da će put do mira u Siriji trajati preko 5 godina.\nNajoptimističniji su Sirijci iz Jordana, njih 64% smatra da će se rat završiti u 2018.godini.\nVećina pak Turaka, Jordanaca i Libanaca želi da manje ljudi dolazi iz Sirije.\nTagovi: istraživanje , SAD , Izrael , Jordan , Turska , Egipat


Agencija za statistiku BiH objavila publikaciju ‘BiH u brojevima 2016’ - Portal 072info\n23. Januara 2017. Vrijeme objave: 12:23 sati\nAgencija za statistiku Bosne i Hercegovine objavila je godišnju publikaciju ”BiH u brojevima 2016” u kojoj su, na jednom mjestu, prezentirani najnoviji statistički podaci o BiH.\nObjavljeni su podaci kao što su teritorija, stanovništvo, obrazovanje, kultura i umjetnost, tržište rada, ekonomija, cijene, industrija.\nTakođer, u publikaciji su sadržani podaci kao što su vanjska trgovina, statistika distributivne trgovine, građevinarstvo, saobraćaj, poštanske usluge, telekomunikacije, okoliš poljoprivreda te šumarstvo i turizam, saopćeno je iz Agencije.\nKako izgleda publikacija možete pogledati u linku:\nVlada ZDK o projektu Plava voda


Tamerza - Tunis-info.com\nGradovi Tunisa, Tamerza\nNedaleko od alžirske granice, oko 6 km od mesta Mides, se nalazi malo selo i poznata planinska oaza Tamerza. Tamerza je najveća planinska oaza u Tunisu, poznata odavno Rimljanima pod imenom Ad Tures. U oazi se nalazi dva vodopada i prelep kanjon, idealan za treking i šetnju u vrelim letnjim mesecima.\nU Tamerzi se nalazi napušteni stari grad. Grad je napušten još 1969 godine nakon što ga je poplavila reka u roku od 22 dana. Napušten grad je atrakcija za sebe i još uvek dobija svežu vodu sa okolnih brda. U Tamerzi se nalaze izuzetno luksuzni hoteli, koji su se svojim dizajnom uklopili u pustinjski pejzaž.\nJužni deo Tunisatamerza


VK Budva – istorija – Vaterpolo klub Budva\nVaterpolo klub Budva\nVK Budva – istorija\nVK Budva – uspjesi\nVaterpolo klub Budva – uprava\nVaterpolo klub Budva – seniori\nKup Crne Gore 2008\nKup Crne Gore 2010\nPrvenstvo Crne Gore 2011\nF4 Rim 2011\nNe zna se tačno kada i kako je vaterpolo sport dospio u Budvu. U okviru Sportskog Društva «Mogren» koje je formirano 1930. godine osim fudbalskog kluba društvo su sačinjavali odbojkaši, stonoteniseri i vaterpolisti. Nakon rata 1946. Sportsko Društvo «Mogren» obnovilo je rad, a 03. marta 1947. u okviru društva je formirana vaterpolo selekcija. Prve zajedničke V.K. «Mogren» odigrao je na momčadskom prvenstvu N.R. Crne Gore 30. i 31. jula 1949. u Herceg Novom. Na spisku plivača i vaterpolista za 1949. godinu plivačkom savezu CG primljeni su: Rajković Gojko, Lubarda Ljubo, Mušura Tripo, Lučev Ante, Rađenović Slavomir – Bato, Jelušić Petar, Vukadinović Dušan, Bošković Đuro, Zenović Svetozar, Urban Tomislav, Zenović Milorad, Šumić Ante, Novaković Lazar, Živković Petar, Pavlović Jovan, Bošković Nikola, Banović Petar, Knezović Milorad, Rađenović Ljubo, Rajković Mirko, Trifunović Miloš, Trifunović Mitar, Aleksić Jovo, Pašel Ante, Markišić Natalija, Rađenović Marija, Crevar Vidica, Deloik Jasna, Deloik Sonja, Nadilo Marija, Urban Zdenka i Žunjić Vjera.\nV.K. «Mogren» je na tom prvenstvu pobjedio je «Arsenal» iz Tivta (6:0) i izgubio od «Jadrana» iz Herceg Novi takođe sa (6:0) i tako je osvojio drugo mjesto sa dva boda.\nOd 29.-30. jula 1950. Budva je bila domaćin Republičkog prvenstva i pobjedama nad «Arsenalom» iz Tivta i «Primorcem» iz Kotora i porazom od «Jadrana» iz Herceg Novog Budvani su ponovili uspjeh iz predhodne godine i sa četiri boda bili drugi.\nU Herceg Novom je 29. i 30. avgusta 1951. odigrano sledeće prvenstvo na kome je «Jadran» ponovo prvi, a «Budva» pobjedom nad «Arsenalom» (4:2) i «Primorcem» (5:3) druga. «Jadran» je kao ekipa Prvog Razreda na ovom prvenstvu učestvovao van konkurencije pa je «Mogren» tako osvojio prvenstvo N.R. Crne Gore i izborio pravo učešća na troboju prvaka Makedonije, Bosne i Hercegovine i Crne Gore. Turnir je održan 12.-14. septembra 1951. naši vaterpolisti su pobjedili domaćina ekipu «Sava» iz Brčkog (6:2) kao i prvaka Makedonije «Ohridske Branove» (13:0) i stekli pravo igranja u višem rangu. Nije im smetalo ni to što su prvi put igrali u slatkoj vodi jer su utakmice odigrane na plivalištu na rijeci Savi. Druga liga nažalost nije formirana pa je takmičenje i 1952. nastavljeno u Republičkoj ligi.\nOvoga puta ponovo poraz od «Jadrana», nerješeno sa «Primorcem» (3:3), ali pobjeda nad «Neptunom» iz Tivta (6:0) ponovo donosi drugo mjesto. 25. januara 1953. godine plivači i vaterpolisti istupaju iz SD «Mogren» i formiraju Plivački klub «Budva». Za prvog predsjednika izabran je Đuro Radović, za sekretara Nikša Fabris, a za stručnog referenta Marinko Dragičević. 1954. i 55. «Budva» je osvojila treće mjesto na prvenstvima u Kotoru, a 1956. ponovo dobila organizaciju i to ovaj put uz učešće sedam ekipa. Pobijeđene su ekipe «Rivijere» (3:1), «Neptuna» (11:1), «Gusara» (6:1), «Primorja» (3:2) i «Mladosti» (11:1), ali poslije poraza od «Primorca» (7:6) osvojeno je drugo mjesto. 1957, 58, 59, i 60. osvajana su treća mjesta, a 1963. ponovo je «Budva» bila prva i stekla pravo učešća na kvalifikacijama za drugu ligu. Turnir je održan u Šibeniku 24. i 25. avgusta 1963. godine. Porazom od «Kikinde», pobjedom nad «Ohridskim Branovima» i nerješenim rezultatom protiv domaćina »Šibenika» osvojeno je treće mjesto, ali ne i plasman u viši rang. Poslije ovog neuspjeha vaterpolo u Budvi stagnira, tako da je tek 1977. godine «Budva» bez poraza u kvalifikacijama protiv «Zelenike» i «Tivta» na dva kvalifikaciona turnira obezbjeđuje plasman u Crnogorsku ligu. Već 1978. godine uspijeva da osvoji prvenstvo Crne Gore, ali u kvalifikacijama za Drugu ligu 27. avgusta u Dubrovniku «Vela Luka» je bolja (7:6). Sledeće 1979. «Budva» je ponovo najbolja u Crnoj Gori sa osam pobjeda, jednim nerješenim rezultatom i samo jednim porazom iz 10 utakmica. Na kvalifikacijama u Herceg Novom 26. avgusta protiv «Farosa» (Hvar) došlo je više od 1.000 navijača iz Budve i uz njihovu podršku «Budva» je pobijedila sa 12:10 i tako postigla, do tada, najveći uspjeh u istoriji kluba. U toku meča su igrali: Vukčević, Lalošević (3), Kotarac (1), Janović (1), Trifunović (2), Mušura (3), Vuković, Pjerotić, Jovanović, Rađenović (2), Tanović i Liješević. Prve godine (1980.) u saveznom rangu ekipa je osvojila dobro četvrto mjesto, a 1981. drugo, 1982. malo lošiji plasman i peto mjesto i tako uglavnom sredina tabele do 1987. kada «Budva» osvaja prvo mjesto i tromeč za ulazak u prvu ligu u Zagrebu, nažalost, završava neuspjehom. Bolji su bili «Crvena zvezda» iz Beograda i «Primorje» iz Rijeke tako da ovaj prvi pokušaj ulaska u Prvu ligu nije uspio. 1988. formirana je Prva «B» liga i naš klub je osvajanjem drugog mjesta u Drugoj ligi – jug automatski postao prvoligaš. Bio je to najveći klubski uspjeh u istoriji budvanskog ekipnog sporta. Ovaj plasman su ostvarili Bak, Trifunović, Kotarac, Mušura, Samarđić, Uljarević, Duletić, Adžić, Uskoković, Jovanović, Đuričković, Vujević, Tanović, Popović i Rađenović, a trener je bio Miroslav Rađenović.\n1989. «Budva» je kao domaćin sve utakmice igrala u Kotoru, ali je tim ovaj put sa trenerom Tomom Lazovićem završio takmičenje na trećem mjestu iza «Medvešćaka» iz Zagreba i «Triglava» iz Kranja.\n1990.godine «Budva» je druga u Prvoj «B» ligi, ali u utakmicama plej-aut-a «Crvena zvezda» je bolja, tako da ni ovaj put nije ostvaren plasman u Prvu «A» ligu. 1991. godine «Budva» osvaja drugo mjesto, ali na turniru u Kruševcu ne uspijeva da se plasira. Ovog puta bolji je bio «Student» iz Beograda. Sledeće 1992. godine četvrto mjesto je bilo dovoljno za plasman u Prvu «A» ligu jer je došlo do reorganizacije takmičenja. Ovaj plasman su ostvarili: Popović, Vico, Kovačević, Vujević, Stanišić, Bojić, Baštrica, Mitrović, Đurović, Lalošević, Strugar, Perović i Nikčević. Treneri su bili Uljarević i Gopčević. Već prve godine osvojeno je odlično peto mjesto, i to pod novim imenom «Budvanska rivijera». To je obezbijedilo plasman u Mediteranski kup, ali klub nije učestvovao zbog sankcija.\nNaredna 1994. godina je najbolja u istoriji budvanskog sporta (prva titula prvaka države koji je neki od budvanskih klubova osvojio). Tim je pojačan sa reprezentativcima Aleksandrom Šoštarom, Igorom Milanovićem i Goranom Rađenovićem. Osvojeno je drugo mjesto u prvenstvu i dobra pozicija za play-off. U prvom duelu savladan je «Jadran» (Herceg Novi) i to 28:12 i 18:14. U drugom kolu eliminisana je «Crvena zvezda» (dotadašnji prvak sa sedam reprezentativaca) u 4 utakmice (10:8, 11:16, 10:9 i 13:12 u odlučujućoj utakmici u Beogradu). U finalu je «Budvanska rivijera» igrala sa «Partizanom» u odnosu na kojeg je imala bod prednosti iz ligaškog dijela. (iz utakmice u Beogradu 11:11), tako da je poslije pobjede «Partizana» u Beogradu 18:17 i revanša u Budvi 11:9 igran meč u Beogradu i pobjeda «Partizana» 14:12. Meč odluke je odigran u Budvi 24. septembra 1994. godine pred 3.500 gledalaca i završen trijumfom domaćeg tima 12:11 i prvom titulom šampiona u našem najtrofejnijem sportu. Ovu istorijsku utakmicu su odigrali Budvani u sastavu: Šoštar, Vico (1), Kovačević (1), Vujević (2), Milanović (4), Drašković (1), Herodek (1), Nikčević, Đurović, Krivokapić, Stanišić, Rađenović (2) i Želalić. Trener je bio Zoran Gopčević, a ovaj tim proglaše za najbolji u Crnoj Gori.\n1995. godine osvojeno je drugo mjesto u prvenstvu i finale kupa (porazi od «Partizana» 10:7 i 15:12) ali kako je «Partizan» osvojio i Prvenstvo i Kup «Budvanska rivijera» je stekla pravo igranja u Kupu evropskih kupova. To je bio debi u Evropi, jer kao prvak «Budvanska rivijera» nije učestvovala u kupu šampiona zbog sankcija. U Grčkoj je održan turnir na kome su pobjeđeni ukrajinski «Sevastopolj» (11:6) i izraelski «Hapoel» (16:6), ali potom su uslijedili porazi od «Rome» (13:12) i domaćina «Patre» (6:4).\nTe godine «Budvanskoj rivijeri» ide odlično u prvenstvu i osvaja prvo mjesto nakon ligaškog dijela, ali u finalu play-offa u dvije utakmice bolji je «Bečej» (10:7 i 11:8), ali kako je «Bečej» već osvojio Kup, «Budvanska rivijera» stiče pravo igranja u Kupu kupova. Klub je bio domaćin prvog turnira održanog 17.11.-01.12.1997. u Kotoru. «Budvanska rivijera» je bila bolja od svih učesnika, a protivnici su bili «Klagenfurt» (Austrija) 19:3, «Rote Erde» (Njemačka) 15:6, «Nica» (Francuska) 8:5 i «Peskara» (Italija) 7:5. U četvrtfinalu je protivnik bio «Spartakus» iz Volgograda sa šest ruskih reprezentativaca. 26.01.98. u Kotoru je ostvarena pobjeda od 8:4, tako da je i pored poraza u Rusiji (7:4) ostvaren prolaz u polufinale. Usledili su porazi u Kotoru 5:4 i neriješeno u Atini sa «Vuljagmenijem» koji je na kraju i osvojio Kup pobjednika kupova i u finalu pobijedio «Romu». Ostaje zabilježeno da je ovo bio najveći uspjeh u istoriji kluba i grada Budve u domaćem prvenstvu. Ponovo poraz u finalu od «Bečeja» 13:10 i osvojeno drugo mjesto. U Kupu pobjeda nad «Bečejom» u prvoj utakmici (12:6) nije bila dovoljna da se osvoji Kup. «Bečej» je pobijedio u revanšu 15:6 i tako osvojio duplu krunu. Ponovo je obezbijeđeno učešće u Kupu pobjednika evropskih kupova. Budvani su na turniru u Barseloni pobijedili francuski «Loto» (14:4) i ukrajinski «Dinamo» (12:7), a izgubili od domaće «Katalunje» (7:6). U četvrtfinalu Kupa porazi od «Ferencvaroša» (Mađarska) 9:6 u gostima i 7:6 u Kotoru. U finalu Kupa 1998/99 ponovo poraz u finalu od «Bečeja» i osvajanje četvrtog mjesta u prvenstvu Jugoslavije. U Kupu kupova poraz od «Florencije» (Italija) 6:6 u Kotoru i 11:6 u revanšu. 1999/2000 «Budvanska rivijera» osvaja šesto mjesto u SRJ, a 2000/01 sedmo, ali i plasman među četiri ekipe u Kupu SRJ. Osvojen je i međunarodni novogodišnji turnir u Anziu (Italija). Valja napomenuti da je te godine u timu bilo samo par starijih igrača (Nikčević, Subotić, Saša Tičić, Damjanović) tako da je uspjeh ove maltene juniorske ekipe bio iznad svih očekivanja.\nNaredne godine «Budvanska rivijera» je peta i ponovo učestvuje u Evro-kupovima, ovog puta LEN-kupu. Od 22.10.-24.10.2001. na turniru u Moskvi poraženi od «CSKA» 7:6 i «Canstata» iz Njemačke 5:4.\n2001/02 ponovo peto mjesto u prvenstvu i učešće u LEN-kupu. U Odenzeu u Danskoj postignut je uspjeh i prolaz u četvrtfinale. Pobijeđeni su «Salgetroš» iz Portugala (22:4) i «Odenze» (Danska) 9:5, ali i poraz od «Mornara» iz Splita (10:5). U četvrtfinalu «Jadran» iz Splita je bio bolji u prvoj utakmici 25.11.2002. (8:1) u Splitu, a u revanšu u Kotoru 02.12.2002. častan oproštaj od Evrope i pobjeda od 6:5. te godine u domaćem prvenstvu osvojeno je šesto mjesto, kao i naredne godine (2003/04), ali zbog nedostatka materijalnih sredstava klub nije učestvovao u Mediteranskom kupu, već je ustupio mjesto.\nU sezoni 2004/2005 ekipa je izborila plasman u Mediteranski kup, ali ponovo zbog nedostatka sredstava nije učestvovala u ovom evropskom takmičenju.\nU sezoni 2005/2006 „Budvanska rivijera“ je u regularnom dijelu prvenstva osvojila 4-to mjesto, da bi se nakon pobjede u četvrtfinalu Play-off-a protiv „Crvene zvezde“ plasirala u polufinale državnog prvenstva gdje je u dvije utakmice bila lošija od „Jadrana“ iz Herceg Novog koji je prvenstvo i osvojio. Četvrto mjesto garantuje učešće u LEN-kupu od 18.10. do 21.10.2006. godine.\nBudvanska rivijera je na ovom turniru pobjedila Chaniu (Grčka) 9:8, Izmir (Turska) 24:2, Mančester (Engleska) 17:2 i Barendrecht (Holandija) 14:7. Jedini poraz vaterpolisti Budvanske rivijere pretrpjeli su od domaće ekipe Szegeda (Mađarska) 8:12.\nZa drugi krug takmičenja LEN OFFICE je ukazao povjerenje Budvi i dodjelio joj organiyaciju takmičenja. Na turniru koji se igrao od 02.11. do 05.11.2006. godine Budvanska rivijera je osvojila prvo mjesto pobjedama protiv: Iličhevetsa – Mariopolja (Ukrajna) 8:3, Aix Les Bains (Francuska) 18:7 i SC Horgens (Švajcarska) 16:4.\nU osmini finala žrijeb nije bio naklonjen našem klubu jer je za protivnika dodjeljen višestruki evropski prvak njemački Spandau 04. U prvom duelu kao domaćini (02.12.2006.) budvani su imali visoko vođstvo od 9:3, ali su uporni njemci ipak uspeli da smanje na za njih podnošljivih 12:10. U revanšu u Berlinu (16.12.2006.) u vrlo dobroj uzakmici, sa puno rezultatskih preokreta i stalnog vođstva (2:0, 6:3, 8:7…) domaćin je ipak 9 sekundi prije kraja golom sa igračem više došao do pobjede od 14:13. Međutim to nije bilo dovoljno za plasman među osam najboljih.\nSledeći protivnik Budvanske rivijere je određen na izvlačenju u Rimu. To je bio Sacil NLB Nervi – Đenova, ekipu koju trenira bivši igrač i trener Budvanske rivijere Goran Rađenović. U prvoj utakmici budvani dolaze do povoljnog rezultata (10 : 10)i u revanšu bez većih problema prolaze u polufinale LEN kupa (11 : 9). U polufinalu i pored odlične igre u oba susreta ipak dolazi do pada koncentracije i nedostatka međunarodnog iskustva, tako da u finale prolazi ekopa iz Hrvatske – Šibenik. (12 :11 i 12 :12)\nŠto se tiče domaćih takmičenja PVK Budvanska rivijera dolazi do finala nacionalnog kupa gde je poražena od ekipe Jadrana iz Herceg Novog. U prvenstvu Crne Gore, budvani zauzimaju treće mjesto u ligaškom dijelu, a u razigravanju bivaju eliminisani od ekipe Primorca iz Kotora. Na kraju sezonu završavaju kao trećeplasirani. Time su ponovo izborili učešće na međunarodnoj sceni (LEN kup).\nI u sezoni 2007/08 V.K.“Budvanska rivijera“ je nastupala u LEN Kupu. Konkurencija je ove godine bila izuzetno jaka, ali pojačani budvanski tim je očekivao najmanje da ponovi prošlogodišnji uspjeh, odnosno polufinale. Na uvodnom turniru u Njemačkom Esslingenu, pored Stuttgarta,( 12.10-14.10.2007) Budvani su bez problema savladali sve protivnike i to : „Frem“-Odenze ( DEN ) 19 – 4 , „Barendrecht“-Rotterdam ( HOL ) 15 – 5 i na kraju domaći SVV Esslingen 20 – 9. Najbolji strijelci su bili kapiten Veljko Uskoković sa 14 i Filip Trajković sa 13 golova. Budva je bila domaćin II turnira od 26.10-28.10.2007 i to je bio prvi LEN turnir koji smo organizovali u svom bazenu.Učestvovali su još Španska Terrassa ( pobjeda „Budvanske rivijere“ od 14 – 8), zatim Grčki Vouliagmeni koji je pobjeđen sa 14 – 4 ( stari dužnik Budve iz 1996 godine kada je u dva susreta tadašnjeg Kupa Kupova u polufinalu 5 – 5 i 4 – 5 u revanšu obezbijedili finale, a zatim i osvojili Kup) i Austrijski „Tirol“ iz Innsbrucka ( za koji nastupa Budvanin Tomo Niklanović ) rezultatom 23 – 2. Ponovo su najbolji strijelci bili Trajković sa 7 i Uskoković sa 15 golova. Na žrijebanju u Budimpešti je određen sledeći protivnik, Ruska ekipa CSK Vmf iz Moskve. I u osmini finala dvije ubjedljive pobjede Budvana, u prvom meču u Budvi 14 – 5, a u revanšu u Moskvi ( 6.12.2007 ) rezultat je bio 11 – 4. Žrijeb je bio istog dana u Atini i za protivnika je određen možda i najveći favorit LEN Kupa Italijanska „Savona“. Na čelu ekipe je već 25 godina trener Mistrangelo a od igrača trenutno jedan od najboljih napadača Španac Perrone, zatim Amerikanac Varalas, Australijanac Whalan, kao i Italijanski reprezentativci Rizzo, Mistrangelo, Fiorentini …\nPrva utakmica je odigrana u Imperiji ( Italija) i pored stalnog vođstva ali uz mnogo sudijske nepravde ( isključenja 15 – 8 i dva peterca ) susret je zavšio povoljno 11 – 11, što je davalo nadu za prolaz poslije revanša. U Budvi je pred oko 1200 navijača 19.01.2008 odigrana jedna od najboljih utakmica viđenih na budvanskom plivalištu. Poslije velike borbe u bazenu ali i u taktičkim zamislima Mistranđela i Đuha pobijedila je domaća ekipa rezultatom 7 – 6 i plasirala se u polufinale. Italijani predvođeni Peroneom ( 4 gola) su ostali da sjede na ivici bazena dobrih pola sata nevjerujući da je “Budvanska rivijera“ zaustavila njihov pohod ka evropskom vrhu. U polufinale su se plasirali još „Šturm“ (RUS), „Terrassa“ (ESP) i „Eger“ (HUN), a žrijebom u Moskvi je odlučeno da polufinalni parovi budu „Šturm“ – „Terrassa“ i „Budvanska rivijera“- “Eger“. U prvoj utakmici u Budvi, 09.02.2008, „Brendon Eger“ je nastupio sa jednim od najboljih Mađarskih trenera Gerendašom i sa 5 reprezentativaca ( Biroš, Seči, Kiš, Varga i Binder). Igralo se gol za gol do samog kraja ( 3:3,2:2,1:1 i 3:3 ). Budvani su u zadnjoj četvrtini imali prednost od 2 gola , 8 : 6 , a zatim i neiskorišćeni peterac kapitena Uskokovića kod rezultata 8 : 7, da bi potom u poslednjem minutu, kod vođstva „Egera“ 9 : 8 , Nenad Milanović izjednačio za konačnih 9 : 9. U revanšu 15.03.2008. “Eger” pobjeđuje sa 11:8, a utakmicu je okarakterisala nemila scena gdje budvani ostaju bez Kana koj je zadobio teške povrede nosa, a posebno oka koje je ostalo trajno oštećeno.\nU Kupu CG „Budvanska rivijera“ je počela odlično. Pobijedjen je „Jadran“ u Herceg – Novom i „Primorac“ u Kotoru, identičnim rezultatom 7 : 5. Poslije pobjede Novljana u Kotoru nad „Primorcerm“ i neriješenog ishoda u H.Novom bilo je izvjesno finale između Budvana i „Jadrana“. U prvom finalnom meču u Budvi slavio je Jadran ( Budva nastupala bez povrijedjenih Trajkovića, Vukića, Nikolića i Milera) rezultatom 9 : 6. U revanšu u Herceg – Novom malo je nedostajalo da se Kup preseli u Budvu, jer je ekipa iz Budve u nekoliko navrata imala četiri gola razlike, da bi na kraju meč završio 9 : 7 za „Budvansku rivijeru“, što nije bilo dovoljno za osvajanje Kupa, zbog poraza od tri gola razlike u prvom meču.\nI u prvenstvu Crne Gore, silovit start Budvana. Pobijeđen je „Jadran“ u Herceg – Novom rezultatom 8 : 4, a najbolju partiju od dolaska u Budvu pružio je Denis Šefik.\nZatim su uslijedile utakmice sa Primorcem kući 8-8 i pobjeda u duelu sa Jadranom 9-7. U Kotoru je Primorac bio bolji 7-5. U Super ligu su ova tri tima ušla sa velikim izgledima Primorca da odbrani titulu, jer je zahvaljujući pobjedama protiv Jadrana (i u Kotoru i u Herceg – Novom ), protiv Budvanske Rivijere u Kotoru i remijem u Budvi, krenuo sa 10 bodova. Budvanska Rivijera je krenula sa 8 bodova, a Jadran sa svega 1 bodom. Poslije tri kola tri pobjede Jadrana ( obije sa Primorcem i u Herceg- Novom protiv Budve ) i tako je Jadran došao do 10 bodova i eventualnom pobjedom u Budvi obezbijedio sebi titulu. I Budvani su imali svoju računicu i nisu dozvolili nikakvo iznenađenje na svom bazenu. Pobjedom i sa tri nova boda došlo se do 11 bodova i nadomak titule. U poslednjoj utakmici u Kotoru, Budvi je bio dovoljan i remi za slavlje a Kotoranima neophodna pobjeda. U vrlo neizvjesnoj utakmici, pred prepunim tribinama ( oko 2.500 gledalaca ) i uz bodrenje navijača oba tima, igralo se dosta nervozno i sa puno grešaka jer je ulog bio veliki. Budvanska Rivijera je tokom utakmice vodila i sa po dva gola razlike, kapiten Uskoković nije iskoristio peterac u poslednjoj četvrtini kod rezultata 4-3 u korist Budve, da bi na kraju, u poslednjem minutu Primorac uspio da povede prvi put na utakmici ( golom Paskovića ) i tako rezultatom 5 – 4 trijumfuje i odbrani titulu prvaka Crne Gore.\nZa sezonu 2008 / 09 obezbijeđeno je učešće u EURO – LIGI. Klub su napustili Miller i Kordić, a stigla su pojačanja neophodna za učešće u najkvalitetnijem Evropskom takmičenju . U klub se poslije nekoliko godina vratio Milan Tičić, reprezentativac Crne Gore , osvajač zlatne medalje sa Evropskog prvenstva ( Malaga 2008 ), došli su još i Danilović Damjan, Gak Slavko, Franičević Marino i Gor- Nagy Mikloš ( reprezentativac Mađarske ) . Krenula je i Jadranska liga sa klubovima iz Hrvatske i Slovenije. U prvom kolu Jadranske lige , poraz od Primorca 12-9. Ekipa još nije uigrana, sa dosta novih igrača i velikim brojem utakmica koje treba odigrati u novoj sezoni. Poslije toga uslijedio je prvi kvalifikacioni turnir EURO LIGE u Kopru ( 02.10-05.10.2008 g.) a protivnici za respekt , Mađarski HONVED, Njemački ŠPANDAU 04, domaćin ROKAVA – Koper, te prvaci Holandije ( GAUDA) i Velike Britanije ( ROTTERHAM). Porazom od Honveda u odlučujućoj utakmici 9 – 7, ( iako smo imali 7-7 početkom poslednje četvrtine, ali i realizaciju igrača više 5-0 !!! u toj četvrtini ) i pobjedom protiv Špandaua ( 11 – 4 ), Budvanska Rivijera je kao drugoplasirana prošla u drugu rundu, a voljom žrijeba za turnir u Duisburgu ( Njemačka ) za protivnike smo dobili najtežu grupu. JUG- Dubrovnik , POSILIPO – Napulj, SINTEZ- Kazan, Duisburg i Olympic – Nica ( uz Budvu ) su proglašeni „ grupom smrti „. Turnir je održan od 23.10 – 26.10.2008 i poraz od JUGA ( 15 – 10 ), ali i pobjede protiv Posilipa ( 14 – 11 ), Kazana ( 11-10 ), Duisburga ( 14- 8 ) i Nice ( 18 – 8 ) omogućili su vaterpolistima iz Budve da se po prvi put od osnivanja „EURO LIGE „ nađu u društvu 16 najboljih ekipa sa starog kontinenta. Nastavljeno je takmičenje i u „Jadranskoj Ligi“ i to sa promjenjljivim uspjehom. Sa „Jadranom „ iz H. Novog remi ( 8 – 8 ), porazi od „Mladosti“ – Zagreb ( 8 – 4 ) i „Primorja“- Rijeka ( 12-11) u gostima, kao i pobjede protiv „Medveščaka“ u Zagrebu ( 5-4 ) , Mornara u Splitu ( 9-7 ) i kući protiv POŠK ( 21 – 4 ) i „Šibenika“ ( 18 – 10 ) svrstali su Budvane u gornji dio tabele. Inače šest učesnika iz Jadranske lige izborili su plasman u EURO LIGU ( Jadran, Budva, Primorac, Jug, Mladost i Šibenik ) a dva u Len kup ( Mornar i Primorje ) tako da se samo osnivanje Lige pokazalo kao ispravno jer igranje tolikog broja jakih utakmica u najjačoj ligi u Evropi neminovno dovodi do poboljšanja kvaliteta igre ekipe ali i pojedinih igrača. I ekipa „Petrovca„ je ove godine obezbijedila kvalitetniji tim i rad i uz prošlogodišnji sastav, (Lazović, Ljubanović, Ivančević, Dončić, Mijanović, Miković, Krivokapić, Živojinov…) na dvojnu registraciju su registrovani još Vukić i Kan i na prvom meču u Budvi pobijeđena je Bijela 14-10 , a zatim je uslijedio poraz od Vala ( 11-6). Start u EURO LIGI je bio u Zagrebu protiv Mladosti ( 19.11.2008g) i minimalni poraz ( 7-6) je pokazao da će takmičenje u grupi „B“ biti ujednačeno i da se do samog kraja neće znati koja dva tima mogu računati na prolaz u četvrt-finale.U drugom susretu Jadran je pobijedio Barcelonetu istim rezultatom 7-6. U Jadranskoj ligi uslijedilo je gostovanje u Dubrovniku, i poraz od Juga ( 8-3 ). Utakmica je dobro počela i golovima Tičića i Gaka, Budvani su poveli sa 2-0, ali to je bilo sve što je značajnije urađeno. Do poluvremena Jug je preokrenuo na 3-2, a onda Gak nije iskoristio peterac ( odbranio Vićan ), tako da je u trećoj četvrtini usslijedio pad u igri i vođstvo domaćih od 6-2. I u poslednjoj četvrtini Jug je bio bolji ( 2-1) i tako osigurao ubjedljivih 8-3 na kraju. Protiv Splitskog Jadrana još jedna očekivana pobjeda kod kuće, ( 17 – 3 ), kao i na poslednjem gostovanju u Kopru ( 16-10), čime je okončan prvi dio Jadranske lige. Uslijedila je istorijska utakmica u EURO LIGI protiv do tada neporaženog „Jadrana“ ( HN ) u 17 utakmica na svim frontovima , u Budvi 13.12.2008. Ponovo je bazen bio tijesan da primi sve zainteresovane ( i pored TV prenosa ) tako da je oko 1.500 gledalaca uživalo u igri predstavnika Crne Gore u Euro ligi. Prvi poraz Novljana u ovoj sezoni i to dosta ubjedljiv, 14-10 za Budvansku Rivijeru. Briljirao je Ćirić, koji je zaustavio jednog od najboljih igrača na svijetu, Aleksandra Ivovića, ali ne možemo da ne napomenemo i ostale Budvanske asove, čiji doprinos ovoj pobjedi nije bio manje važan. Šefik, Trajković, Gak, Danilović, Tičić, Barba, Uskoković, Aoyagi, Vukić, Gor-Nagy, Franičević, Ćirić, Todorović, Dončić, Ivančević, Ljubanović, Mijanović su bili izabranici trenera Đuha i Vukčevića. U drugom meču grupe B, u Barceloni remi, Barceloneta i Mladost igrali su 7-7. Ovaj meč je bio uvertira za domaći Kup gdje je „Budvanska Rivijera“dočekala i prvi veliki trofej u nezavisnoj Crnoj Gori, i gdje je već par godina uz veliki rivalitet svih ekipa , svaki meč „istorijski“ , i svaka pobjeda „najveća“. Na prvom turniru u Herceg Novom, 18.12.2008, rutinska pobjeda Budvana protiv „Cattara“ ( koji je kao najbolja ekipa iz uvodnog dijela Kupa, obezbijedio učešće na finalnom turniru ) od 11-6, i malo iznenađenje, uz dosta grubu igru i dosta preokreta, pobjeda „Primorca“ nad „Jadranom „ (13-12). Kod rezultata 7-3 za Jadran, nepažnja centra „Jadrana“ Premuša ( udario bez lopte Petrovića ), suđen je „brutaliti“, tako da je „Primorac“ iskoristio peterac i 4 minuta igrača više preokrenuvši rezultat u 9-8, nakon isteka kazne. Do kraja je bilo neizvjesno ali su Kotorani uspjeli da sačuvaju prednost. U tom trenutku svi izgledi za osvajanje Kupa Crne Gore su bili na strani „Primorca“. Budvani su morali pobijediti „Jadrana“ u Kotoru, i zatim „Primorca“ u Budvi na preostala dva turnira da bi došli do toliko željenog trofeja. 20.12.2008 je održan drugi krug finala Kupa u Kotoru, i uz faktor „moranja“ u teškoj „rovovskoj“ borbi Budvanska Rivijera bolja, ( 8-7 ) od „Jadrana“, koji se poslije dva uzaspopna osvajanja Kupa Crne Gore morao oprostiti od trofeja. Utakmicu su Novljani imali pod kontrolom, iako je Šefik bio odličan, vodili su po gol-dva razlike ( 6-4 u trećoj četvrtini), i sve tako dok nije „proradio“ kapiten Budvana, Veljko Uskoković, koji je sa četiri uzastopna gola , doveo svoj tim do pobjede. Prema očekivanju „Primorac“ je dobio „Cattara“ sa 6 razlike ( 12-6 ) i mirno čekao utakmicu u Budvi jer mu je i gol razlika omogućavala da remijem u poslednjem kolu osvoji Kup. Ponovo je ambijent na bazenu u Budvi bio nezaboravan, a domaći igrači nošeni fenomenalnom publikom i vjernim navijačima ( 1.500 gledalaca , i bar 300-400 ispred bazena ) stižu do prvog velikog trofeja, Kupa Crne Gore, i već sada obezbjeđuju mjesto u EURO LIGI za iduću godinu. Utakmica je bila na visokom nivou, možda i najvećem, a pobjeda od 9-7 nad izvanrednim „Primorcem“, za „sva vremena“. „Primorac“ sa svojim zvijezdama ( Mlađan Janović, Gergelji Kiš, Adam Štajmec, zatim reprezentativci Crne Gore Radić, Brguljan, Pasković, Hrvatske, Pavlović i Šetka … ) je odlično otvorio utakmicu i poveo. Uz dosta preokreta, smjenjivanja u vođstvu, reklo bi se da je ipak presudio golman Budvana, fenomenalni Denis Šefik, kome je ovo bila najbolja utakmica za Budvu. Odbranio je dva peterca ( Mlađanu Janoviću i Miliću ), ali je tokom čitave utakmice zatvorio sve prilaze svome golu i vodio ekipu „iz vode“ do samog kraja i velikog veselja. Moramo napomenuti da je trener „Primorca“ Ranko Perović, uspio svojom taktikom zatvoriti „nezgodnu“ stranu, najjače oružje Budvana ( Ćirić, Danilović i Uskoković ) , ali su prazan prostor odlično iskoristili, do ove utakmice, manje istaknuti prvotimci našeg tima i izrešetali dobrog golmana Kotorana, Radića. Golove su postigli , Gor-Nagy i Franičević po dva, Trajković, Čirić, Vukić, Tičić i Danilović. Slavilo se budvanskim ulicama, a fešta do zore je bila u čuvenom restoranu „PORTO“ i u starom gradu, kod legende kluba „Nika Krpe“. Tako je na najbolji mogući način završena jedna uspješna godina, a to su primijetili i novinari i sportski radnici koji su na tradicionalnoj dodjeli nagrada najboljima u 2008 godini, odlučili da je najbolji sportista u Budvi , reprezentativni bek, osvajač zlatne medalje sa prvenstva Evrope iz Malage i stub odbrane V.K.“Budvanska rivijera“, MILAN TIČIĆ, najbolji mladi sportista, osvajač zlatne medalje na Evropskom prvenstvu u Istambulu, centar budvanskog tima, MARKO IVANČEVIĆ, a u najboljih 10 su i kapiten, Veljko Uskoković, Denis Šefik i Filip Trajković. Naravno najbolji tim u 2008 u Budvi je Vaterpolo klub „Budvanska Rivijera“.\nNije bilo puno vremena za odmor i „Primorac“ se revanširao vrlo brzo u „Jadranskoj“ ligi, u Kotoru 04-01.2009 : rezultat 6 – 2. Zatim skijede još dvije utakmice i to sa „Medvečćakom“ pobjeda od 13 – 9, i poraz od „Jadrana“ u H.Novom 10 – 5.\nOve utakmice nisu imale rezultatski značaj i poslužile su treneru Djuhu za uigravanje i pružanje šanse mlađim igračima. Tek 18.01.2009 godine još jedan pravi ispit u EURO – LIGI, meč sa „Barcelonetom“. Bazen ponovo pun, igra na visokom nivou. Poslije dvije četvrtine rezultat je bio 9 -7 za domaće, a do tada se igralo ujednačeno, da bi Šefik odbranio poterac Peroneu ( kod rezultata 6-6 ) i dao novu snagu igračima da se odvoje. Par minuta do kraja bilo je 13 – 7, ali su gosti sa svojim „zvijezdama“, Trbojevićem, Valasom, Peroneom, Garsijom… uspjeli da daju tri gola i došli na pristojnih 13 – 10. Međutim u revanšu 08.02.2009 u Barceloni potpuni revanš Španaca, 9 – 6. Rezultat iz Zagreba je išao u korist Budvana, „Jadran“ i „Mladost su igrali neriješeno 10-10, i tako je za prolaz među osam najboljih u EUROLIGI, ostalo da se pobijedi „Mladost“ kod kuće. U međuvremenu su pobijeđeni „Mornar“ (11-10), „Primorje“( 13-8 ) i „ Mladost“( 5-4) u okviru regionalne „Jadranske lige“, ali i poraz u Herceg – Novom u EUROLIGI od „Jadrana“ 13 – 8. U ovom dijelu je bilo i puno pehova, povrijeđeni Uskoković,Trajković,Franičević,Vukić i Gor-Nagy većinu ovih utakmica nisu ni bili u sastavu ili su igrali vrlo malo,( oporavak je ipak bio u prvom planu, jer utakmice i nisu imale rezultatski značaj), a sve je naravno podređeno 21.03. i revanš utakmici protiv „Mladosti“ iz Zagreba.\nU nastavku Jadranske lige uslijedile su utakmice sa Poškom u Splitu i Šibenikom u kojima su šansu dobili mlađi igrači . POŠK je pobijeđen 12-5, a od Šibenika je uslijedio neočekivani poraz ( 11-6 ). U sledećem kolu u Budvi, 14.03 se rješavalo pitanje prvog pobjednika „Jadranske lige“, naime JUG bi pobjedom u Budvi osigurao čelnu poziciju u prvoj godini lige.U vrlo dobroj igri,Jug je uspio da pobijedi 10-9, iako je Budva imala šansu, jer je 37 sekundi prije kraja imala loptu u posjedu ( došlo je i do incidenta tom prilikom i kraćeg prekida), ali je rezultat do kraja ostao nepromijenjen. U EUROLIGI, u šestom kolu najvažnija utakmica u novijoj istoriji kluba. Nakon propuštenih prilika da se obezbijedi plasman medju osam najboljih klubova u Evropi ( u Barceloni i Herceg-Novom ) ostala je još jedna šansa za prolaz u četvrt-finale, pobjeda protiv „Mladosti“. Utakmica je otvorena vrlo povoljno po domaćina, u prekrasnom ambijentu i pred 1.500 gledalaca, Budvani su poveli golom Milana Tičića iz kontranapada, 1 : 0 i odmah nakon vođstva, nažalost iz četiri prilike sa igračem više, nije postignut gol. Dva puta Gak, po jednom Vukić i Kan su u prilikama kada se obično postižu golovi, bili nesigurni i „Mladost“ je umjesto velikog „minusa“ u prvoj četvrtini uspjela čak i da izjednači golom Antonijevića. Sledeće dvije četvrtine se igralo taktički, sa jakim odbranama i čekanjem šansi, ali uz odlične Šefika na jednoj i Pavića na drugoj strani nije bilo moguće postići puno golova. Na poluvremenu je bilo 3:2 , a u trećoj četvrtini bez pogodaka. Golove za Budvu su još postigli Uskoković, Gor-Nagy, Franičević, Danilović i Trajković. Danilović je dao gol za vođstvo, a Muslim izjednačio, da bi novi gol i prednost obezbijedio Gor-Nagy. Sa tim golom prednosti se ušlo u poslednji period. Mladost je preko Vrdoljaka iz polukontre izjednačila na 5 : 5, Trajković je pogodio za 6:5, a Muslim iz peterca izjednačio na 6:6. U poslednjem napadu (28 sekundi prije kraja) Tičić je izborio, na poziciji centra, igrača više i još jednu šansu za pobjedu koja vodi dalje. Ipak toliko željeni gol, nije postignut, iako je dobro odigrana kombinacija za kapitena Uskokovića, zatim prebačena lopta Tičiću na krilo i šut 5-6 sekundi prije kraja. Odlični golman Pavić je čekao taj šut, pokrio bliži ugao i obezbijedio zagrebačkom timu plasman u četvrt-finale, a domaćim navijačima i igračima ostalo je da žale za velikom prilikom da se plasiraju među osam najboljih u Evropi. Poslije ovog poraza i ispadanja iz Euro Lige,ostala su još dva kola „Jadranske lige“ do kraja . Budvanska rivijera ih je iskoristila za pružanje šanse mlađim igračima ( Ljubanović, Ivančević, Dončić, Lazović… ) tako da su savladani Jadran u Splitu ( 11-8 ) i Koper kod kuće ( 13 – 12 ). Iako su se očekivale ubjedljivije pobjede u oba meča, nedostatak motiva uticao na nešto lošije rezultate i konačni plasman na peto mjesto, se na kraju takmičenja pokazao kao realan u ovom trenutku. Ispred Budvana su se plasirali Jug, Jadran ( H.Novi ) Primorac i Mladost ( svi učesnici četvrt-finala EURO LIGE). Prvenstvo Crne Gore je nastavljeno tako što su ekipe po plasmanu iz Jadranske lige prenijele bodove i to Jadran 6, Primorac 4, Budvanska rivijera 2 i Cattaro 1 bod. U prvoj utakmici Jadran je bio ubjedljiv protiv Cattara 16 : 7, a u Kotoru je Primorac bio bolji od Budvanske rivijere ( 6 : 5 ) i tako je Budva izgubila šansu da se bori za titulu, pa je nakon plasmana u Euro ligu izgubljena prilika za još jedan domaći trofej, Šteta za ovu generaciju igrača, jer imali su kvalitet za mnogo više. Uslijedili su sve sami porazi do kraja prvenstva a vrlo primjetan je bio nedostatak motiva za igru. Donekle je podnošljiv poraz u poslednjoj utakmici u Herceg Novom u kojoj je Jadran obezbijedio titulu za 2008 / 09 godinu ( 8 – 6 ), ali porazi u utakmicama protiv Cattara ( 10 : 9 u Kotoru i 4 : 3 u Budvi ), Primorca 17 : 13 u Budvi, kao i 10 : 7 protiv Jadrana u Budvi su razočarali ljubitelje vaterpolo sporta u Budvi. Naravno ambicije u ovoj sezoni su bile mnogo veće, poslije osvajanja Kupa CG u decembru, dobrog početka u Euro ligi ( pobjede nad Jadranom i Barcelonetom ) a obzirom na individualni kvalitet igrača ova sezona je morala biti rezultatski mnogo uspješnija.\nZa sezonu 2009 / 10, u klub je stigao novi trener, dotadašnji koordinator u VPS CG za mlađe selekcije, Veselin Krivikapić. Došla su i neka pojačanja , na mjestima koja su u prethodnom periodu bila „slaba tačka“, tako se na poziciji centra rješenje našlo u Branku Pekoviću iz „ŠTURMA“, na lijevom krilu Pasković ( Primorac ), Antonijević iz Mladosti i Petković iz Galatasaraja , a na desnom krilu Trbojević iz Barcelonete. Na poziciju beka stigli su Drago Pejaković iz Jadrana / HN /, kao i Ivošević iz Vojvodine. Klub su napustili Kan, Milanović, Vukić, Uskoković, Todorović ( koji su prestali da igraju vaterpolo ) kao i Gak koji se vrtatio u Partizan, Gor-Nagy ( Honved ), Mijanović ( Saragosa ), Ivančević ( Tenerife ), Trajković ( Primorac ) , Barba ( Niš ), tako da je novi trener dobio praktično novi tim uz neke stare snage ( Šefik, Ćirić, Ljubanović, Lazović, Tičić, Danilović, Franičević.. ) a timu su priključeni i petnaestogodišnjaci iz „budvanske vaterpolo škole“ M.Vukmirović, M. Radunović, S. Kovačević, I. Martinović…\nSezona je otvorena utakmicama Jadranske lige , prvo kući sa Šibenikom i tijesna pobjeda, 10:9 za ekipu Budva M:tel ( 03.10.2009 ), da bi i u sledeća dva kola , na Rijeci protiv Primorja ( pobjeda istim rezultatom 10:9 ) i u Budvi sa Jadranom Split ( 11:7 ), ekipa na najbolji način, sa tri pobjede spremno dočekala Kvalifikacioni turnir Euro lige , (Budva 23-26.10.2009) uz učeće Mladosti ( Hrvatska ), Špandau 04 ( Njemačka ) i Košica ( Slovačka ). Nije bilo problema za prolaz u sledeću fazu, pobijeđeni su Košice ( 8-3 ), Špandau 04 ( 7-5 ) i remi protiv Mladost ( 9:9 ), sve u svemu dovoljno za prolaz, gdje je žrijebom odlučeno da Budva bude u grupi sa Partizanom ( prvakom Srbije ), Honvedom ( Mađarske ) i Olympiakosom ( Grčka ). Jedino naš tim iz ove grupe nije bio prvak Evrope, odnosno osvajač Euro lige, tako da nije bilo velikog optimizma nakon izvlačenja parova. U međuvremenu, nastavljeno je takmičenje u Jadranskoj ligi i upisani nove četiri pobjede, Medvešćak u Zagrebu 8 : 6, Koper kući 18 : 4, Pošk u Splitu 15 : 7 i Cattaro kući 8 : 7, ali i poraz u Dubrovniku od Juga ( 8:6 ), kao i neriješeno ( 9:9 ) sa favorizovanim Jadranom iz H.Novog u Budvi i (5:5) protiv Mladosti u Zagrebu. Uslijedio je i poraz od Partizana ( 9:3 ) u Budvi, u prvoj utakmici Euro lige, a zatim i u Atini od Olympiakosa ( 10:4 ) i u tom trenutku prolaz među osam najboljih u Evropi izgledao je nedostižno. U Kupu Crne Gore pobijeđen je Cataro u polufinalu ( 10:8 ) , a u drugoj polufinalnoj utakmici Primorac je bio bolji od Jadrana ( 7:6 ) tako da je na programu finala bila repriza od prethodne godine. U finalu u Budvi, u odličnom ambijentu koji su stvorili navijači obije ekipe, bilo je svega više nego vaterpola. U prvoj četvrtini isključen je centar Budve Peković, zbog navodnog „brutalitija“ nad bekom Primorca Petrovićem, tako da je Budva sledeća četiri minuta igrala sa igračem manje , a kako je drugi centar Franičević bio bolestan i nije bio u sastavu, i bez centra do kraja utakmice. Uz brojne prekide i isključenja, sudijske kompezacije, utakmica je nekako privedena kraju, uz konačnih 8:7 za Primorac i Kup je morao da se vrati u Kotor. Nakon 5,6 „teških utakmica ( Jug, Partizan, Jadran, Mladost, Cataro, Olympiakos, Primorac..) pauza je dobro došla, ekipa se osvježila i ponovo napravila seriju odličnih rezultata ( uz poraz od Primorca u Jadranskoj ligi 8:3 ) podijeđeni su Mornar u Jadranskoj ligi ( 14:9 ), zatim u Euro ligi Honved u Budimpešti ( 10:6 ), pa u Budvi 14:6 ( možda i najbolje izdanje Budvana u Euro ligi ikada ), tako da se vratila nada u prolaz medju osam najboljih u Evropi. Za to je bila potrebna pobjeda protiv Olimpiakosa ( sa Afrodakisom, Hadziteodoruom, Noskasom i još šestoricom reprezantativaca Grčke i dva internacionalca ) kući. Uz punu podršku sa tribina gradskog bazena, ostvarena je i ta pobjeda od 11:9, tako da u poslednjem kolu protiv Partizana u Beogradu , u meču bez rezultatskog značaje, podjeda domaćina u čijem sastavu igra 10 reprezentativaca Srbije ( 12:6 ), nije mogla da umanjila slavlje za najbolji plasman Budve u Euro ligi. Za prolaz dalje nije bilo ni sreće, jer je žrijebom u Rimu odlučeno da protivnik Budve u četvrtfinalu bude neprikosnoveni Pro Recco. Dva poraza ( u Italiji 9:5 i u Budvi 10:12 ) od najbolje evropske ekipe ( Tempesti, Kalkatera, Felugo od domaćih, te Kašaš, Madaraš, Benedek , Nikić, Burić, Premuš, Udovičić, Filipović…) i kasnije osvajača Kupa, su značili kraj evropskih nadanja za ovu sezonu.\nU nastavku Jadranske lige podjeđivani su redom Šibenik u gostima 12:10, Primorje kući 11:8, Jadran u Splitu 12:10, Medvešćak kući 17:9, Koper u gostima 17:6, Pošk kući 19:10, a onda kiks u Kotoru, sa Catarom 6:6. Ta dva izgubljena boda, pokazaće se koštale su ekipu plasmana na final-four Jadranske lige. Pad forme u samoj završnici i porazi sa po golom razlike od Juga u Budvi ( 7:8 ), Jadrana u Herceg Novom ( 5:3 ) i Mladosti u Budvi (6:7) udaljili su ekipu od željenog cilja , final four-a. Pobjede u poslednja dva kola protiv Mornara u Splitu ( 16:6 ) i Primorca kući ( 9:8 ) nisu bili dovoljni za plasman među četiri. Jadran iz Herceg Novog je na kraju bio nabolji, pobijedivši Primorca u polufinalu i Juga ( 11:8 ) u finalu regionalne lige. Jedna sezona u kojoj se možda moglo i više u domaćim takmičenjima, ali i vrlo dobro izdanje u evropskim utakmicama.\nU novoj 2010 / 11 sezoni , zbog promjene sistema takmičenje u Euro ligi došlo je i do nekih promjena u Triglav Jadranskoj ligi ( novo ime regionalnog takmičenja ), odnosno odlučeno je da se igra jednokružni bod sistem, play off, pa final four. To je malo i umanjilo interes publike jer je Budva dobila kući da igra samo dvije atraktivne utakmice ( Jadran /HN/ i Primorac ) i tri najteža gostovanja ( Jug, Mladost i Primorje ). Postignuti su uglavnom očekuvani rezultati ( ostvarene su pobjede kući i to : Jadran ST 13:8, POŠK 16:12, Mornar 13:8, Cattaro 9:7, Primorac 15:3, te u gostima : Šibenik 12:8, Medvešćak 8:5 i Koper 14:7, jedna utakmica je odigrana neriješeno i to kući sa Jadranom HN 9:9, a ostvarena su i tri poraza, sve u gostima i to kod tri prvoplasirane ekipe Mladost 15:10, Jug 8:4 i Primorje 7:6. Konačni plasman poslije regularnog dijela je bio šesto mjesto sa osvojenih 25 bodova ( 8 pobjeda, 1 neriješena i 3 poraza ) a iza Jadrana HN sa 26 i Primorca koji je osvojio 27 bodova, kao i trećeplasirane ekipe Juga, druge Mladosti i prvog Primorja ( 31 bod ). Najbolji strijelac Budve u ovom dijelu je bio Nikola Vukčević sa 22 gola. U doigravanju za final four, Jug je pobijedio Budvu u dvije dobijene utakmice ( u Dubrovniku 12:8 i u Budvi 12:14 ), a Jadran HN Primorca. Tako je final four održan u Rijeci uz učešće domaćina Primorja, Jadrana, Juga i Mladosti. Jadran HN je pobijedio favorizovane ekipe Primorja u polufinalu i Juga u finalu i tako drugi put za redom osvojio titulu pobjednika Jadranske lige. U plasmanu za peto mjesto Budva je u dva susreta bila uspješnija od Primorca i to u Kotoru 15:10 i u Budvi 15:6.\nU Budvi je u septembru ( 23 – 27 ) odigran prvi kvalifikacioni turnir uz učešće prvaka iz četiri zemlje i to Marseja ( Francuska ), Sturma (Rusija) Schurmana ( Holandija ) i Lođa ( prvaka Poljske ). Uz maksimalne četiri pobjede obezbijeđen je prolaz dalje, ( očekivano su pobijeđeni SCHURMMAN / NED rezultatom 10:4, zatim Sturm / RUS 14:11, Lođ / POL 20:3 i na kraju Marsej / FRA 11:10 ). Ekipa je nastupila pred svojom publikom prilično podmlađena i bez iskusnih Jokića, Paskovića, Šefika , Trbojevića… a šansu su dobili i iskoristili golman Dejan Lazović, Marko Ivančević, Nikola Ljubanović… Žrijeb je odredio da drugi kvalifikacioni turnir bude u Barceloni sa domaćinom, te Savonom ( ITA ) i Vouligmenijem ( GRE ). I tu su postignute sve tri pobjede i to protiv domaćina ubjedljivih 12:7, sa Savonom 8:7 i Vouliagmenijem 9:8, tako da je ove godine evropski start sa svih sedam pobjeda bio silovit.\nRelativno laka grupa je dobijena i u sledećoj fazi EURO LIGE. Iz prvog šešira izvučen je PRO RECCO, italijanski i evropski šampion, iz drugog Spartak-Volgograd, prvak Rusije i iz četvrtog Vojvodina iz Novog Sada. Dva očekivana poraza od RECCA ( 5:6 u Budvi i 12:7 u Italiji, poraz u Volgogradu 5:6, obije pobjede u mečevima sa Vojvodinom ( 9:7 u Budvi i 9:6 u Novom Sadu, kao i potpuni revanš Vogogradu u Budvi , 9:3, bili su dovoljni za prolaz među osam najboljih ekipa ). Zrijeb međutim nakon toga nije bio naklonjen Budvi, u Rimu su određene dvije grupe, a Budva je dobila za protivnike Partizan / Beograd /, Jug / Dubrovnik / i Jadran iz Herceg Novog, a samo prva dva mjesta su vodila na Final Four, koji se održavao u Rimu. Nakon poraza od Juga u Dubrovniku ( 10:6 ) i tijesne pobjede u duelu sa Jadranim u Budvi ( 6:5 ) uslijedili su dva poraza od Partizana, ( 8:5 u Budvi i 10 : 2 u Beogradu ) i šanse za plasman u samu završnicu smanjene na minimum. Pobjeda u Herceg Novom od 9 : 8, ali i poraz Juga u Durovniku od Partizana , ponovo je otvorio vrata našem timu da ostvari najveći uspjeh u istoriji i plasira se na završni turnir. Napunile su se tribine bazena u Budvi toga 4.05.2011 godine, u tom odlučujućem susretu i uz takvu podršku navijača nije moglo ni biti drugačije, prva pobjeda Budve u susretima sa JUGOM 9:7 ,( uopšte, ali u najvjerovatnije najvažnijem susretu ova dva kluba do sada) i umjesto favorizovanog Juga, kojeme je to prvi izostanak sa Final-Foura Euro lige u poslednjih 10 godina ovog takmičenja, plasirala se ekipa Budve, po prvi put. Iz druge grupe plasma su obezbijedili Mladost –Zagreb i Pro Recco. Od 3-5.06.2011 g. u Rimu, na Olompijskom bazenu je održan završni turnir “DALEKOVOD EURO LEAGUE 2010/11. Iz Budve , preko Napulja stigla su dva čartera, sa oko 200 navijača. Značajna je bila i podrška ljudi iz Budve, ali i cijele Crne Gore koji rade i studiraju u Rimu, tako je značajan dio tribina bio u “narandžasto-plavoj” boji. Prvog dana , polufinale, pobjede , reklo bi se očekivane, Pro Recca protiv Budve ( 9:4) i Partizana protiv Mladosti. U “malom finalu”, uz veliku želju i u utakmici punoj preokreta , Budva i Mladost su odigrali neriješeno 8:8, nakon produžetaka 10:10 i tek nakon peteraca podijedila je Mladost 14:12 ( promašili su Danilović i Boyd ). Utakmicu je poslije 0:1, sa dva gola preokrenuo Boyd , da bi se zatim igralo gol za gol. U trećoj četvrtini se činilo da je sve završeno, jer je Budva na kraju treće , odnosno na početku poslednje četvrtine vodila sa 7:4. U poslednjem period razigrao sa najbolji igrač Mladosti, Vanja Udovičić i uspio svojoj ekipi da obezbijedi produžetke. I pored poraza Budva je ostvarila istorijski uspjeh, četvrto mjesto u Evropi. Trener ekipe je bio Slobodan Mačić ( zamijenio Veselina Krivokapića poslije niza lošijih rezultata –poraz od Juga, dva poraza od Partizana u Euro Ligi, poraz od Jadrana u Jadranskoj ligi…), pomoćnici su mu bili Aleksandar Aleksić i Milan Vukčević, doctor Živadin Petrović, a ekipa je uglavnom igrala u sastavu : Šefik Denis, Lazović Dejan, Petković Marko, Bašić Marko, Danilović Damjan, Ljubanović Nikola, Tičić Milan ( cap. ), Pejaković Drago, Pasković Vjekoslav, Justin Boyd, Vukčević Nikola, Žanetić Ivan, Trbojević Petar, Jokić Predrag, Miković Stevan, Darko Brguljan ( koji nije nastupao u Euro ligi , ali je dao ogroman doprinos u osvajanju Prvenstva i Kupa Crne Gore ). U Jadranskoj ligi, kao i Prvenstvu i Kupu, debitovali su još i Marko Vukmirović i Milorad Radunović ( 1994 godište ). U Kupu Crne Gore Budva je u polufinalu imala za protivnika Jadran iz Herceg Novog i uspjela da pobjedom od tri gola razlike u Budvi i porazom sa jednim golom u revanšu , obezbijedi finale. U dvije finalne utakmice sa Primorcem ( 10:8 pobjeda u Budvi 05.01.2011 i 10:9 porazom u Kotoru ) osvojen je prvi trofej u sezoni. U Jadranskoj ligi , na final four-u u Rijeci, Jadran je neočekivano pobijedio Primorje u polufinalu i Jug u finalu, osvojio Jadransku ligu i stekao prvu poziciju za takmičenje u Prvenstvu Crne Gore ( odnosno 4 startna boda ), Budva je osvajanjem petog mjesta u Jadranskoj ligi obezbijedila drugu poziciju za domaće prvenstvo sa tri boda, Primorac treći sa dva boda i Kataro je startovao sa jednim bodom. Porazom od Jadrana u Herceg Novom ( 9:8 ) , u prvom kolu umanjene su šanse za osvajanje prvenstva. Pobjedama kući nad Jadranom u revanšu, kao i u oba susreta sa Primorcem i Katarom sakupljeno je 15 bodova ( sa tri startna čak 18 ), ali i pored toga Jadran je bio u najboljoj poziciji za osvajanje titule. Utakmica u Kotoru između Primorca i Jadrana je prekinuta ( zbog ponašanja publike ) i registrovana u korist Novljana, službenim rezultatom 5:0. Tim porazom je Primorac izgubio sve šanse za prvo mjesto, a Budvi je bilo potrebno da Jadran ne pobijedi Primorca u poslednjem kolu u Herceg Novom. Međutim u utakmici koja je Jadranu i Budvi rješavala Prvenstvo, a Primorcu nije rezultatski značila ništa, Kotorani su do kraja spotski i pošteno odigrali , završilo je neriješeno 10:10, i tako spriječili slavlje Novljana i “pomogli” Budvi da dođe do prve titule šampiona u nezavisnoj Crnoj Gori. Tako je na kraju prvenstva Budva osvojila 18 bodova ( pet podjeda i poraz ), Jadran 17 ( četiri pobjede , jedna neriješena i jedan poraz ), Primorac 9 ( dvije pobjede , jedna neriješena i tri poraza) i Kataro 1 bod.Osvajanjem “duple krune” i plasmanom na final-four Euro lige, završena je najuspješnija godina u bogatoj istoriji kluba.\nEkonomska kriza, ali i politika kluba da se osloni na sopstvene snage prilično je uticalo na sastav ekipe za sezonu 2011 / 12. Od starijih igrača a pod vođstvom trenera Slobodana Mačića, ostalo je samo nekoliko igrača iz protekle sezone, kapiten Milan Tičić, Damjan Danilović, Nikola Vukčević, Predrag Jokić, Nikola Ljubanović Darko Brguljan. Ostatak tima čine mladići koji su debitovali u Jadranskoj ali i u Ligi Šampiona, Dejan Lazović, Milorad Radunović, Marko Vukmirović, Stefan Kovačević, Bogdan Đurđić i najmlađi debitant u Ligi Šampiona u istoriji Marko Konatar, koji je na utakmici u Budvi protiv Olympiakosa ( u pobjedi 8:5 ) igrao sa nepunih 15 godina. Trener Mačić je poslije svega 3 odigrana kola Jadranske lige podnio ostavku, a tim je preuzeo njegov pomoćnik, do prošle sezone igrač Drago Pejaković. Debitovao je uspješno , sa dvije pobjede u polufinalu CG Kupa protiv Cattara. Nažalost u finalu , u dvije utakmice bio je bolji Jadran H.Novi, prva je bila 12:10, a u revanšu u Budvi “Pirova pobjeda” od 12 : 11 I tako osvojio prvi trofej u sezoni. Što se tiče Jadranske lige igarla se po izmijenjenom sistemu, sa play off-om i final four-om i sa novim članom Pro Reccom. Budva je startovala sa dvije pobjede ( Jadran Split kući – 13 : 10 i Šibenik u gostima 7:8 ). Uslijedilo je čak 6 poraza ( POŠK 5:4, Jadran HN 8:11, Jug 17:5, Primorje 8:7, Mladost 13:10 i Pro Recco 17:6) od kojih je samo POŠK bio iznenađenje, a svi ostali protivnici su bili objektivno jačei. Ipak u sledeća 4 meča pobijeđeni su redom Primorac 12:10, zatim Mornar u Splitu 10:11, Koper u Budvi 16:11 i Medvešćak u gostima 13:14. U razigravanju za plasman još 5 pobjeda ( Jadran 13:9, Šibenik 14:8, Pošk 15:9, Koper 14:12 i Medvešćak 13:12, ali i jedan poraz od Primorca 12:7. Darko Brguljan je bio najbolji strijelac lige sa 31 pogotkom, a Budva je osvojila 33 boda. To je donijelo play off sa Jugom i očekivana dva poraza, 12:14 u Budvi i 12:8 u Dubrovniku. Što se tiče Lige Šampiona, možemo biti zadovoljni, u grupi sa Primorjem iz Rijeke ( osjetno pojačanim sa Mađarima Denesom i Danijelom Vargom , Špancem Garsijom, ali sa tri-četiri Hrvatska reprezentativca ) i dva Grčka predstavnika Olympiakosom i Vouliagmenijem, priliku su dobile prve generacije igrača poniklih u budvanskom bazenu i prilično dobro je iskoristili. Počelo je sa porazom na Rijeci 8:12, a zatim dvije pobjede kod kuće Olimpiakos 8:5, pa Vouliagmeni 9:8. Uslijedila su I dva gostovanja u Grčkoj sa polovičnim uspjehom, pobjeda nad Vouliagmenijem od 11:10 i poraz od Olimpiakosa 11:2 ( u sastavu Budve igralo 8 juniora ). U odlučujućoj utakmici, podjeda nad Primorjem od 11:10 i prolaz među osam najboljih ekipa Evrope treću godinu za redom. Kao i prethodne godine, žrijeb nije bio naklonjen, suparnik u četrvrt-finalu, najbolja Evropska ekipa Pro Recco. 14.Marta i 18.Aprila u dvomeču, dvije pobjede Recca, u Budvi 5:13 ( meč će sigurno pamtiti dugo mladi golman Igor Zubac, koji je debitovao i pružio vrlo dobru partiju, uprkos porazu) i Reccu 16:9.\nZa sezonu 2012/13 nastavljeno je podmlađivanje ekipe, uz već prekaljene mlade igrače prvom timu su se pridružili i golman Miloš Konatar, Petar Ćetković, Blažo Mitrović i Aleksandar Radanović, svi su dobili šansu da debituju u Jadranskoj ligi. Za tim iz Budve je potpisao i reprezentativac Dragan Drašković, bek Sergej Lobov, a iz Italije se vratio Marko Ivančević. Uz njih trojicu, pojačanja su i Francuz sa Crnogorskim pasošem Ugo Crousillat, Australijanci Aidan Roach i Blake Edwards. Tim je bio, kako se to često kaže, spoj mladosti i iskustva, jer su i Ugo, Aidan i Edwards rođeni 1990/91, tako da je u prosjeku ovo bila najmlađe ekipa u ligi. Ovako mlada ekipa je počela sa oscilacijama, ali kako je sezona odmicala, tako su i rezultati dolazili, na kraju je obezbijeđen FF Jadranske lige, u kojem smo poraženi od kasnijeg pobjednika, Primorja 12:6, a za treće mjesto se nije igralo. Na startu sezone pobjeda nad POŠK-om 8:6, poraz od Primorja u Rijeci 12:4 i kiks kod kuće , sa Primorcem neriješeno 8:8. Zatim tri vezane pobjede ( Triglav u Kranju 6:4, Jadran Split kući 14:7 i Medvečćak u Zagrebu 14:10 ), pa porazi od Juga 17:5 i Mladosti 15:6. U nastavku sezone su pobijeđeni i Jadran HN, ubjedljivo 13:5 , Mornar 12:8 kao i Šibenik 20:4. Slijede dva gostovanja POŠK 9:9 i poraz od Primorja 17:9. Pobijeđen je i Primorac u Kotoru sa 9:6, Triglav u Budvi 23:8, Jadran u Splitu 13:8 i Medvešćak kući 10:5. Seriju pobjeda prekinuo je Jug u Dubrovniku ( 12:7 ) i Mladost u Budvi ( 7:11). Do kraja takmičenja uslijedile su još tri pobjede, u Herceg Novom nad Jadranom 8:4, kući Mornar 12:4 i za kraj u Šibeniku 22:6. Ukupno je osvojeno 44 boda i plasman na Final Four u Zagrebu. Ugo Crousillat je bio treći strijelac lige sa 53 gola ( poslije Ivovića iz Juga i Sukna iz Primorja ). U Zagrebu protiv Primorja bilo je 12:6. Uslijedilo je prvenstvo Crne Gore , po sistemu play off-a, sa po dvije pobjede u susretima sa Cattarom ( u polufinalu ) i Primorcem ( u finalu ), Budva je osvijila drugu titulu prvaka Crne Gore. Zbog ideje SUPER lige , koja je trebalo da obuhvati timove iz Crne Gore, Srbije, Hrvatske, Mađarske, Španije i Francuske, niko od navedenih zemalja nije bio prijavljen za LEN takmičenja. Super liga nije realizovana do kraja, liga nije igrana, a ekipe predviđene za učešće su bojkotovale Ligu Šampiona. Naknadno su učešće u LŠ prijavili Jug, Partizan i Barceloneta, a nisu učestvovali Pro Recco, Savona, Posilipo, Primorje, Mladost, Vašaš, Honved, Budva, Jadran HN, Primorac…\nSportsko rekreativni centar Budva\n+382 68 445 507\nPredstavljanje nove ekipe sezona 2021/2022\nPrvaci Crne Gore generacija 2009 god i mlađi\nGeneracija 2008 god i mlađi, prvaci “olimpijskih nada” 2019/2020 god\ninternetcentar © Copyright 2009-2018, Sva prava zadržana


Kruna - Udruženje građana\nUdruženje u kontinuitetu realizuje aktivnosti vezane za očuvanje i promociju ulične umetnosti. U okviru projekta koji je aktuelan od 2012. godine pokrenuti su sajt i društvene mreže Beogradski grafiti / Street art Belgrade.\nOd oktobra 2016. godine kao sledeća faza projekta je izašla i knjiga o uličnoj umetnosti Beograda - Street art Belgrade.\nIzložba fotografija i promocija knjige u okviru Beogradske nedelje umetnosti u UK Parobrodu (novembar 2016.)\nIzložba fotografija i promocija knjige na festivalima u Kraljevu i Požarevcu (jul 2017.)\nIzložba ulične umetnosti Beograda i promocija knjige Street Art Belgrade - Face au mur / Suoči se sa zidom u Kulturnom centru Srbije u Parizu (sepembar - oktobar 2017.) u okviru konkursa Ministarstva kulture i informisanja Srbije\nAleksandar Đorđević je grafički dizajner, fotograf i prevodilac. Fotografijom je počeo da se bavi 1992. godine, dok je živeo u Berlinu. Njegovi radovi su objavljeni u mnogim časopisima (CITY Magazine, Elevate / AirSebia Magazine, Vino & Fino, Reporter, Teen…) na Internet sajtovima, korišćeni su u reklamama i promotivnim filmovima. Još od devedesetih godina fotografiše arhitekturu i grafite u gradovima u kojima je živeo i boravio. Aleksandar je autor knjige "Street Art Belgrade" koja je izdata 2016. godine u saradnji sa izdavačkom kućom Komshe d.o.o, koja je izazvala veliku pažnju domaće i strane javnosti, i predstavlja dokument ulične umetnosti Beograda. Uličnu umetnost predstavlja i na sajtu "Street Art Belgrade / Beogradski grafiti" i društvenim mrežama. Trenutno njegova arhiva fotografija ulične umetnosti broji preko 9000 fotografija. U kontinuitet kroz nastupe u medijima, učestvovanjem u panelima i izložbama u zemlji i inostranstvu predstavlja uličnu umetnost Beograda i Srbije.\nPredsednica udruženja Kruna i menadžer i PR projekta "Street Art Belgrade - Beogradski grafiti".\nDiplomirala je istoriju umetnosti sa radom o beogradskim grafitima a magistrirala menadžment u kulturi i kulturnu politiku na međunarodnim studijama organizovanim od strane Univerziteta umetnosti u Beogradu i Univerziteta u Grenoblu. Nakon rada u nekoliko institucija u Beogradu kao što su Studentski kulturni centar, Muzej Afričke umetnosti i Zavod za proučavanje kulturnog razvitka, upisala je doktorske studije na Univerzitetu u Juvaskuli u Finskoj (Jyväskylä). Tema njenog doktorskog rada je "Understanding Street Art: A Study of European Street Art". Tokom 2016. godine u saradnji sa kolegom Srđanom Tunićem pokrenula je istraživački projekat "Street Art Walks Belgrade" koji za svoj cilj ima istraživanje domaće scene ulične umetnosti i grafita. Ovaj istraživački projekat sagledava date fenomene sa različitih naučnih aspekata ali prevashodno iz pozicije istorije umetnosti, kulturne politike gradova, popularne kulture i kulturnih studija. Projekat se samofinansira kroz komercijalne ture koje su i edukativnog karaktera. Projekat "Street Art Walks Belgrade" će rezultirati nekolicinom akademskih članaka na temu ulične umetnosti i beogradskih grafita.


Selidbe na Novi Beograd | Ajkula Selidbe | Beograd\nby Ljubiša | Jun 29, 2020\nKoji god razlog za selidbu da je u pitanju, možete nas kontaktirati, da započnemo saradnju i da isplaniramo detaljno i pažljivo sve korake, od prvog do poslednjeg.\nKada se kaže selidba, tada se obično misli na klasičan prevoz kamionom ili kombijem, međutim, preseljenje je mnogo više od toga. To je, najpre, veoma stresna situacija, jer dolazi na kraju, nakon što ste već obavili kupoprodaju nepokretnosti, i sada je useljenje u novi objekat poslednji čin.\nDodatne usluge koje možemo da vam ponudimo su pakovanje robe, demontaža i montaža nameštaja, utovar, istovar i ostalo.\nVerovali ili ne, svaki od ovih postupaka ima svoj način kako se pravilno radi, i ljudi koji pokušavaju da u svojoj režiji obave selidbu, često pogreše na sitnicama. Pakovanje je posebno značajno, jer je veoma važno markirati kutije u smislu: gde se šta nalazi, da li je nešto lomljivo, osetljivo, itd.\nZahvaljujući tome, mnogo ćete se lakše snaći kada budete raspakivali stvari koje su unešene u novi prostor.\nOno što je posebno važno, to je da uz sebe imate tim ljudi koji mogu da razumeju koliki je stres pred vama, i da pokušamo da isti maksimalno umanjimo ili u potpunosti eliminišemo.\nNovi Beograd je zaista velik, ali je teren uglavnom veoma pristupačan i ravan, tako da se lako dolazi do bilo kog dela. Za nas ne predstavlja nikakvu prepreku koliko je zgrada udaljena, koliko spratova ima, kao ni to da li se nalazi na nepristupačnom terenu kao što je uska ulica, na primer…\nKada se sve lepo isplanira, tada ne bi trebalo da bude iznenađenja, a ako se i dogode – godine iskustva su naša garancija da ćemo sve uspešno rešiti u vašu korist i na vaše zadovoljstvo. Pozovite nas već danas, da zajedno isplaniramo selidbu na Novi Beograd.


Foto: depositphotos/ andrewroland\n/\t ponedeljak, 27.01.2020. / 13:11 -> 16:10 /\tZanimljivosti / Komentara: 16\tIzvor: B92, pun kufer\nUkoliko ste i vi od onih koji bi voleli da barem na trenutak dožive srednji vek, život na selu kakav ste toliko puta videli na filmu, u Ujedinjenom Kraljevstvu postoji nekoliko zanimljivih sela koja odišu istorijom i britanskim šarmom\nSnoushil, mesto neobiène zbirke\nSmešteno na podruèju brežuljaka Kotsvoldsa, Snoushil u grofoviji Gloèesteršir je zeleno mestašce popunjeno kamenim kuæicama, èiji drevni šarm popunjava zanimljiva viktorijanska crkva. Ovo britansko selo je poznato po prekrasnim poljima lavande i obližnjem posedu Snoushil Manor, zbirci ekscentriènog Èarlsa Vejda. Neobièna kolekcija igraèaka, nameštaja, muzièkih i ostalih predmeta ovog poznatog arhitekte, pesnika i kolekcionara otvorena je za posetitioce.\nA post shared by Travel Girl 🍭🍩🍿🍰 (@postcardsbyhannah) on Sep 22, 2019 at 11:04pm PDT\nGrasmer, rodno mesto poznatog pesnika\nSeoce Grasmer bilo je dom pesniku prezimena kakvo bi svaki pesnik poželeo, Vilijam Vordsvort (Wordsworth). Selo je smešteno u grofoviji Kumbrija, a unutar planinskog podruèja Lejk distrikta. Ovo se simpatièno selo ponosi nagraðivanom poslastièarnicom The Chocolate Cottage, ali i svetski poznatom prodavnicom medenjaka i biskvita sa ðumbirom Sarah Nelson's Grasmere Gingerbread. Inaèe, planinsko podruèje Lejk dstrikt, zvano još i Lejklend, poznato je po zapanjujuæoj lepoti prirode.\nA post shared by Chris Hodgson (@amblesidehavencottage) on Jan 21, 2020 at 10:27am PST\nMaushol, mišja rupa\nBritansko selo Maushol veoma zanimljivog imena koje u prevodu znaèi "mišja rupa", sa svojim lavirintom uskih ulièica i prolaza jedno je od najlepših sela u Kornvolu, grofoviji na jugoistoku Engleske. Lokalne gostionice obiluju svežom ribom i školjkama, a mesto je poznato po tome što je svakog decembra njegova luka ukrašena zapanjujuæom božiænom dekoracijom.\nA post shared by Carbis Bay Hotel & Estate (@carbisbayhotel) on Nov 19, 2019 at 2:13am PST\nPortmerion, po uzoru na italijanska sela\nSelo Portmerion u Južnom Velsu dizajnirao je u 20. veku ekscentrièni britanski arhitekta ser Klo Vilijams-Elis u stilu italijanskih sela, poploèanih i zgrada obojenih pastelnim bojama. Izrazito je mediteranske atmosfere, s bogato ureðenim vrtovima i razigranim arhitektonskim stilovima od klasicizma do baroka.\nA post shared by europestyle_uk (@europestyle_uk) on Jul 26, 2019 at 8:08am PDT\nKasl Komb, Najlepše selo u Engleskoj\nKasl Komb je selo koje èesto zovu "najlepšim selom u Engleskoj", a nalazi se u Kotsvoldsu, zaštiæenom podruèju "istaknute prirodne lepote". Èesto se koristi kao lokacija za snimanje filmova zbog svoje bogate istorije i kuæica napravljenih od kamena boje meda, tipiènog za sela ovog podruèja. Domaæi kolaèi, slatkiši i sveže cveæe uz prekrasan pogled neprestano šarmiraju posetioce.\nA post shared by Manika💫 (@manikas17) on Jan 27, 2020 at 1:56am PST\nAskrig, domaæa atmosfera\nOkruženo zelenim poljima i cvetnim livadama, selo Askrig u Jorkšir Delsu, simpatièno je zbog osamnaestovekovnih zidanih staja, šarmantnih radnjica i fantastiènih engleskih pabova u kojima se poslužuju tradicionalna jela i lokalno pivo. Prijatna atmosfera na tim mestima i gostoljubivost deo su atmosfere koju treba doživeti.\nA post shared by Tom Tornegard (@ttornegard) on Jun 27, 2018 at 10:27am PDT\nBrodvej, prepoznatljiv stil gradnje\nÈarobna istorijska arhitektura i razigrana umetnièka atmosfera privlaèi putnike u Brodvej u Vorèesterširu. Prepoznatljivi stil gradnje krasi živopisne ulice popunjene raznoraznim radnjicama, galerijama, a posebno su zavodljive simpatiène èajdžinice, udobni pabovi i kvalitetni restorani.\nA post shared by BBC Midlands (@bbc_midlands) on Jan 24, 2020 at 11:00pm PST


Poraz koji se ne prašta: Bukvica Fukara igračima Slobode - SportSport.ba\nPoraz koji se ne prašta: Bukvica Fukara igračima Slobode\nNakon poraza od GOŠK-a\nTuzlanska Sloboda ove sezone igra izuzetno loše.\nM. Šljivak 09.09.17. 22:18\nTim Vlade Jagodića je upisao samo jednu pobjedu ove sezone uz zaista lošu igru koja se prikazuje iz utakmice u utakmicu.\nVečeras je tri boda s Tušnja odnijela ekipa GOŠK-a iz Gabele. Navijači su tokom kompletne utakmice zvižducima ispraćali loše akcije domaćeg tima koje na kraju nisu donijele ništa dobro.\nNa kraju meča igrači Slobode su otišli pred navijače. Fukare im nisu oprostile večerašnji nastup i nakon meča su im očitali bukvicu, te su im skinuli dresove.\nTraže se i ostavke rukovodstva tima, kao i trenera Vlade Jagodića, čiji tim igra možda i najlošiji fudbal u Premijer ligi BiH ove sezone.\nFukare u velikom broju na Bilinom polju\nSloboda je imala podršku u Zenici\n30.06.16. 23:00 0\nŠal Slobode na jednom od engleskih derbija\nFukare na meču u Londonu\n14.04.16. 23:55 0\nFukarama besplatan ulaz na Grbavicu\n10.04.16. 15:54 0


Korona virus i u Menhengladbahu: Igrač i fizio zaraženi | Mondo.Me Prod\nKorona virus i u Menhengladbahu Igrac i fizio zarazeni\n27. September, 01:46\nKorona virus i u Menhengladbahu: Igrač i fizio zaraženi 0 Podijeli Podijeli na facebook Podijeli na twitter Podijeli na viber Pošalji na mail\nKorona virus i u Menhengladbahu: Igrač i fizio zaraženi\nAutor mondo.me Izvor mondo.rs Izvor Beta 05.05.2020. / 20:50\nList Rajniše post je, pozivajući se na izvore bliske klubu, naveo da su na novi korona virus pozitivni jedan fudbaler Menhengladbaha i fizioterapeut.\nOd deset pozitivnih slučajeva korona virusa u bundesligaškim klubovima, dva su iz Borusije Menhengladbah, preneli su tamošnji mediji.\nObojica su u karantinu, a ostatak ekipe trenira u nadi da će Bundesliga u sredu dobiti zeleno svetlo za nastavak sezone nakon sastanka kancelarke Angele Merkel sa 16 šefova nemačkih država.\nBundesliga je juče objavila da je ukupno urađeno 1.724 testa među igračima i stručnim štabovima klubova prvog i drugog ranga takmičenja i da je bilo deset pozitivnih.


KG: FIAT donirao 5. 000 evra Centru za onkologiju - iKragujevac\npetak, 06 mart 2015 11:51\n"Ovu vrednu donaciju uručili smo značajnoj instituciji u Kragujevcu, na predlog žena zaposlenih u Fiatu, koje su putem glasanja odlučile kome će biti uručena", rekao je direktor te fabrike Frančesko Ćanća.\nZahvaljujući na donaciji, zamenik direktora Kliničkog centra Goran Babić rekao je da je gest vredan pažnje zato što se mislilo o najtežim bolesnicima.\nOn je dodao da će donacija na pravi način biti upotrebljena, sa ciljem da se teškim bolesnicima olakšaju dani.\nUručivanju donacije prisustvovalo je 30-tak žena zaposlenih u kompaniji FAS, a tom prilikom pročitana je i čestitka generalnog direktora te kompanije Silvije Verneti koju je uputila ženama povodom predstojećeg Dana žena.\n"Želela bih da izrazim veliko zadovoljstvo jer su žene u našoj kompaniji po prvi put učestvovale u realizaciji donacije u korist Centra za onkologiju i radiologiju. Time smo dokazali da žene u FAS-u pružaju neprocenjiv doprinos ne samo našoj kompaniji već i čitavoj zajednici", rekla je Verneti.\nkragujevac\tFiat Srbija\tFAS\tKC Kragujevac


Podnošenje zahteva za vizu za umetnike - Auswärtiges Amt Im neuen Tab öffnen\nPodnošenje zahteva za vizu za umetnike\nMolimo Vas da pažljivo pročitate ovaj informator i obrazac za podnošenje zahteva. Obavezni ste da prilikom podnošenja zahteva za izdavanje vize donesete odštampani i potpisani primerak ovog informatora. Temeljnom pripremom možete skratiti postupak rešavanja Vašeg zahteva. Postupak izdavanja vize uvek zahteva prethodnu saglasnost Savezne Agencije za zapošljavanje Nemačke, a u slučaju potrebe i nadležne službe za strance u Nemačkoj. Postupak obrade zahteva stoga po pravilu traje 3 do 12 nedelja, u pojedinim slučajevima i duže. Obavestićemo Vas odmah nakon što Ambasada dobije odgovor od nadležnih nemačkih službi.\nSva dokumenta Ambasade (informatori, obrasci) su besplatna. Informacije u vezi sa postupkom podnošenja zahteva naći ćete na internet stranici Ambasade.\nDavanje mita, odnosno pokušaj davanja mita zaposlenima u Ambasadi, pored krivičnog gonjenja, za posledicu ima i odbijanje zahteva za vizu.\nAmbasada upozorava da rešavanje zahteva za Šengensku vizu zbog umetničkog angažmana za period kraći od 90 dana takođe traje u proseku šest do osam nedelja, zato što je Ambasada obavezna da pribavi prethodnu saglasnost nadležnih organa u Nemačkoj. Ukoliko kratkoročno podnesete zahtev za vizu, može se desiti da Ambasada nije u mogućnosti da Vam blagovremeno izda vizu.\nMolimo Vas da vodite računa o tome da nije dozvoljeno unošenje prtljaga u prostorije odeljenja za vize. Možete uneti isključivo torbice i male rančeve. Odlaganje prtljaga na trotoaru takođe nije dozvoljeno. Molimo Vas da koristite predviđena mesta za odlaganje prtljaga na železničkoj stanici/autobuskoj stanici/aerodromu.\nPažljivo pročitajte napomene koje su date uz svaku pojedinačnu tačku, te naročito obratite pažnju na broj potrebnih fotokopija.\nMolimo da sledeća dokumenta spojite isključivo spajalicama (bez heftanja)!\n2 Videx obrasca za podnošenje zahteva - Kompletno popuniti onlajn na nemačkom ili engleskom jeziku i svojeručno potpisati odštampani primerak. Ne koristiti obrasce za podnošenje zahteva za tzv. šengen vizu!\nPasoš + 2 fotokopije (svih relevantnih stranica) - Pasoš treba da ima najmanje dve prazne stranice. Vodite računa da pasoš važi najmanje još tri meseca po isteku vize. Priložite fotokopiju stranice pasoša sa ličnim podacima kao i kopije svih stranica sa vizama, pečatima ili drugim napomenama.\n3 fotografije - Tri identične biometrijske fotografije za pasoš, ne starije od šest meseci. Dve fotografije nalepite na predviđeno mesto (na svaki obrazac po jednu), a treću priložite posebno.\nPotpisani ugovor o radu ili angažmanu (Original + 2 fotokopije) - Ugovor treba da sadrži detaljne podatke o vrsti i trajanju delatnosti koju planirate da obavljate, o radnom vremenu, mestu obavljanja delatnosti i visini naknade. Iz ugovora takođe treba da proizlazi da li se radi o honorarnom ili čvrstom angažmanu.\nPotvrde o stručnoj kvalifikaciji (Original + 2 fotokopije) - npr. diplome, svedočanstva sa apostilom na originalu i prevodom sudskog tumača priznatog u Nemačkoj ili Srbiji i potvrde o dosadašnjim nastupima\nPo potrebi potvrda o postojećem zdravstvenom osiguranju (Original + 2 fotokopije) - Zdravstveno osiguranje licenciranog osiguravajućeg društva u Srbiji na 6 meseci od dana kada želite da putujete. Ukoliko ste osigurani preko ugovora možete umesto gore navedenog da priložite aktuelnu potvrdu Vašeg osiguranja u Nemačkoj. Nije dovoljno da nam priložite samo osiguranje u vidu kartice (ukoliko posedujete istu) jer još nemate prebivalište u Nemačkoj.\nTaksa - Taksa iznosi 75 evra i plaća se u dinarima (RSD).\nInformacije o pridruživanju članova porodice\nUkoliko želite da u Nemačku idete zajedno sa Vašom porodicom, svaki član porodice treba da podnese poseban zahtev za nacionalnu vizu za Nemačku. Ulazak u Nemačku bez vize ili sa šengenskom vizom nije moguć.\nČim Vam se odobri zahtev za dobijanje vize možete zakazati termin za Vašu porodicu radi podnošenja zahteva za dobijanje vize.\nBliže informacije o potrebnim dokumentima ćete naći u odgovarajućim informatorima na našoj internet stranici.\nOdeljenje za vize ima pravo da u pojedinim slučajevima prilikom podnošenja zahteva ili u toku rešavanja zahteva zatraži dodatnu dokumentaciju koja ovde nije navedena.\nI Prema čl. 54. stav 2. broj 8 Zakona o boravku stranaca (AufenthG) strani državljanin može da bude vraćen iz Savezne Republike Nemačke ukoliko je, sa ciljem da mu se izda viza, u postupku podnošenja zahteva za izdavanje vize naveo netačne ili nepotpune podatke. Podnosilac zahteva je obavezan da savesno i po najboljem uverenju navede sve tražene podatke. Svesno navođenje netačnih ili nepotpunih podataka može da ima za posledicu odbijanje zahteva za izdavanje vize, odnosno vraćanje podnosioca zahteva iz Savezne Republike Nemačke u slučaju da mu je viza već izdata. Svojim potpisom potvrđujem da sam poučen/-a o sadržaju čl. 54. stav 2. broj 8 Zakona o boravku stranaca (AufenthG) i o mogućim pravnim posledicama svesnog navođenja netačnih ili nepotpunih podataka u postupku izdavanja vize.\nII Osim toga izjavljujem da sam upozoren/a na to da je shodno propisima Šengenskog sporazuma potrebno da se za svaki boravak u šengenskom prostoru dokaže adekvatno putničko zdravstveno osiguranje. Potvrda o osiguranju treba nositi sa sobom i na upit pokazati prilikom prelaska granice.\nIII Molimo Vas da neposredno posle dobijanja vize proverite tačnost unetih podataka. Naročito treba proveriti početak i kraj važenja vize i uporediti sa ukupnim trajanjem planiranog boravka. Osim toga treba proveriti tačan način pisanja imena i prezimena. Eventualne greške treba odmah saopštiti odeljenju koje je izdalo vizu.\nIV Dalje sam obavešten/-a da radi zaštite podataka ne mogu telefonskim putem dobiti odgovor o stanju obrade mog zahteva, a da na upit elektronskim putem mogu dobiti odgovor najranije nakon 10 do 12 nedelja od podnošenja zahteva.\nV Saglasan/-na sam da se sva službena komunikacija u vezi sa mojim zahtevom obavlja elektronskim putem uz korištenje navedene mejl-adrese: __________________________________\nBeograd, dana _____________ Potpis ________________\nPOUKA –ZAHTEV ZA VIZU\nUkazano mi je na to da pozitivna odluka o mom zahtevu za vizu nije moguća ukoliko uz njega nije priložena sva neophodna dokumentacija navedena u informatoru. Nepotpuni zahtevi će biti odbijeni, a za obradu zahteva će biti naplaćena taksa.\nUkoliko moj zahtev za dobijanje nacionalne vize bude odbijen,\n☐ rešenje o tome želim da preuzmem ja ili ovlašćeno lice u Ambasadi\n☐ dajem saglasnost da mi se rešenje pošalje na mejl-adresu koja je navedena gore. Sanduče pomenute mejl-adrese redovno proveravam.\n☐ molim da mi se rešenje pošalje na sledeću poštansku adresu:\nBeograd, dana ______________ Potpis ________________\nMolimo Vas da na zakazani termin za podnošenje zahteva za vizu ponesete jedan popunjeni i potpisani primerak ovog informatora. Priložite traženu dokumentaciju u naznačenom redosledu.


Za Ginisov rekord: 12.000 muzičara sviralo Srpsko-ruski marš u Karakasu (VIDEO) - Politički.rs\nZa Ginisov rekord: 12.000 muzičara sviralo Srpsko-ruski marš u Karakasu (VIDEO)\nOko 12.000 venecuelanskih muzičara izvelo je u Karakasu “Slovenski marš” Petra Iljiča Čajkovskog u nastojanju da obore Ginisov rekord.\nOkruženo planinama, dvorište Venecuelanske vojne akademije ugostilo je sinoć muzičare koji su izveli 12- minutni komad pod upravom Andresa Davida Askanija.\nOko 260 zaposlenih u revizorskoj kući KPMG bilo je zaduženo da prate da li muzičari poštuju pravila.\nGinisova knjiga rekorda bi u narednih deset dana trebalo da saopšti da li je Venecuela preuzela titulu za najveći orkestar koju od 2019. drži ruski orkestar od 8.097 muzičara.\nČajkovski je komponovao Slovenski marš (Srpsko-ruski marš) inspirisan dogadjajima iz srpsko-turskog rata 1876. godine.\nHoy Caracas brillo en el mundo, gracias a el Sistema Nacional de Orquestas y Coros Juveniles e Infantiles de Venezuela. 🇻🇪 #LaOrquestaMásGrandeDelMundo pic.twitter.com/h2C3zV9RqJ\n— MIPPCI (@Mippcivzla) November 13, 2021\n04/12/2021POLITIKAIzvor: RTS, Politički.rs\tViše ekoloških organizacija, građanskih pokreta i udruženja i deo opozicije učestvovali su na protestima i blokadama saobraćajnica i mostova širom Srbije. Kako je i najavljeno od strane organizatora pokreta “Kreni-Promeni” i Ekološkog ustanka, ove subote mirne blokade trajale su duže nego prošlonedeljne. Učesnici blokada i protesta zahtevali su da se izmeni Zakon o referendumu i narodnoj inicijativi, a da predsednik Aleksandar Vučić ne potpiše izmene Zakona o eksproprijaciji. Ova dva zakona dovode u vezu sa lakšom realizacijom planova kompanije “Rio Tinto” da otvori rudnik litijuma u zapadnoj Srbiji. 16:27 Prohodne ranije blokirane saobraćajnice u Beogradu Protesti i blokade na više lokacije u Beogradu su završeni, a postepeno se normalizuje saobraćaj u svim delovima grada. 16:08 Okončan protest u Preljini, normalizuje se saobraćaj Posle dva sata blokade, okončan je protest u Preljini i blokada Ibarske magistrale. Učesnici protesta se polako razilaze, a saobraćaj se normalizuje, javlja dopsinica RTS-a. 16:07 Završen protest na mostu na Savi u Šapcu Protest na mostu na Savi u Šapcu upravo je završen i prošao je bez incidenata. Posle dva sata, saobraćaj je normalizovan, a učesnici protesta krenuli su u šetnju do gradske uprave. 16:01 Završen protest u Jagodini Grupa građana blokirala je kružni tok na ulazu u Jagodinu iz pravca Ćuprije neprekidnim prelaženjem preko pešačkih prelaza. Incidenata nije bilo, ali jeste povremene nervoze vozača koji su čekali u kolonama iz više pravaca. Saobraćaj je ponovo uspostavljen oko 15 časova i 15 minuta. Blokada puta održana i u Rekovcu kod crkve gde takođe nije bilo incidenata. 15:47 Novi Sadu, učesnici protesta u šetnji Nakon blokade učesnici protesta u Novom Sadu krenuli su u šetnju Bulevarom oslobođenja ka Futoškoj pijaci. Foto: RTS 15:42 Subotica, jednosatna blokada raskrsnice kod Nove opštine Nekoliko stotina Subotičana od 14 do 15 časova blokiralo je raskrsnicu kod Nove opštine, jednu od najprometnijih u gradu. Učesnici su nosili transparent “Širimo virus slobode” i uzvikivali “Srbijo, budi se”. Protest je protekao bez incidenata. Bilo je nekoliko verbalnih okršaja sa vozačima koji nisu mogli da prođu, a oni su svoje nezadovoljstvo iskazivali korišćenjem sirena automobila. U 15 časova demonstranti su se uz aplauz razišli, a saobraćaj je normalizovan. 15:39 Završen protest u Nišu U Nišu je protest trajao oko sat i po vremena. Građani su se okupili ispred Skupštine grada, a posle toga tokom jednosatne protestne šetnje blokirali su centralne gradske ulice i most Mladosti. Protest je završen ispred Tržnog centra na Bulevaru Nemanjića. Zvaničnih obraćanja nije bilo, ali su građani na transparentima uglavnom tražili povlačenje Zakona o referendumu i Zakona o eksproprijaciji. Incidenata nije bilo, a tokom blokade su propuštana vozila Hitne pomoći. 15:37 Protest u Vranju U Vranju su se u centru grada okupili građani koji su protestvovali sat vremena ispred Sabornog hrama Svete Trojice. Tokom protesta saobraćaj u tom delu grada bio je obustavljen. 15:34 Završena blokada magistralnog puta Kragujevac–Kraljevo Završena je blokada magistralnog puta Kragujevac–Kraljevo, javlja dopisnica RTS-a. Nije bilo incidenata. 15:31 Blokada i u Požegi Protest se održava i u Požegi. Pojedini vozači iz kolone pridružili su se protestu, dok je bilo i nezadovoljnih zbog toga što je zaustavljen saobraćaj. Foto: RTS 15:30 Okončana blokada u Užicu U Užicu je završen protest kod Ložioničkog mosta na magistrali ka Zlatiboru. Nije bilo incidenata, javlja dopisnica RTS-a. 15:28 Protest u Leskovcu Glavna gradska saobraćajnica u Leskovcu blokirana je danas oko 14 sati. Organizatori Koalicija Grupa građana “Zajedno za Leskovac” pozvali su građane da ne blokiraju put, ali su se oni oglušili o taj poziv. Lideri koalicicije obratili su se novinarima i izrazili nezadovoljstvo zbog usvajanja zakona o referendumu i eksproprijaciji. Sem verbalnih, drugih incidenata nije bilo. 15:14 Završen protest u Kovinu, normalizovan saobraćaj Učesnici protesta koji su u Kovinu blokirali državni put prvog B reda Kovin-Smederevo, razišli su se. Saobraćaj je normalizovan, javlja reporterka RTS-a. 15:05 Okončan protest u Novom Pazaru Protest građana u Novom Pazaru okončan je mirno, a poziv Novopazarcima da se priključe protestima upućen je putem društvenih mreža. Nisu navedeni organizatori, a protest u Novom Pazaru imao je i poruke podrške porodicama Fahrudina Mavrića, Ernada Bakana i Fahrudina Skarepa. Foto: RTS 15:05 Apel da se omogući nesmetani transport dijaliznih pacijenata Rukovodstvo Hitne pomoći u Beogradu, ali i u drugim gradovima Srbije, apelovalo je na sve koji podržavaju blokadu saobraćajnica da se odmah omogući nesmetani transport dijaliznih pacijenata, kao i drugih pacijenata koji idu na redovne terapije. “Oni se ne nalaze u vozilima pod rotacijom, ali su im životi ozbiljno ugroženi ukoliko ne stignu na vreme na svoje redovne terapije, što im u ovom trenutku nije omogućeno”, navodi se. 15:02 U Zrenjaninu blokiran magistrani put ka Beogradu Magistralni put ka Beogradu u Zrenjaninu na kružnoj raskrsnici kod “Linglonga” je blokiran. Prisutno je nekoliko stotina građana. Sve protiče bez incidenata. Foto: RTS 14:59 Pančevo, blokirana raskrsnica novog puta za Beograd U Pančevu je blokirana raskrsnica novog puta za Beograd. Kako javlja dopisnik RTS-a, protest protiče mirno i bez incidenata. Stvorila se gužva zbog kamiona i automobila na putu, ali svi strpljivo čekaju da se protest završi. Foto: RTS 14:58 Kruševac, okončana blokada kružnog toka U Kruševcu je kružni tok na Gazimestanskom trgu bio blokiran sat vremena i kako javlja dopisnica RTS-a blokada je završena. 14:54 Smederevo, blokiran jedan od putnih pravaca ka Beogradu Građani Smedereva blokirali su jedan od putnih pravaca ka Beogradu kod smederevskog Veslačkog kluba. Protest je miran i bez incidenata, javlja dopisnica RTS-a. Foto: RTS 14:46 Beograd, blokada na više mesta U Beogradu je blokiran i kružni tok Slavija, Brankov most, Pančevački most, Pupinov most prilaz iz Zemuna, kao i kružni tok kod Opštine Novi Beograd. Blokirani su i most Gazela i auto-put kod Centra “Sava” Foto: RTS 14:38 Šabac, protest na mostu na Savi Građani protestuju i na mostu na Savi u Šapcu. Foto: RTS 14:32 Kruševac, blokiran saobraćaj na kružnom toku na Trgu mira Kruševljani koji su se odazvali pozivu pokreta “Kreni-promeni” na Trgu glumaca u 13.30 započeli su mirni protest pod sloganom “Srbija nije na prodaju”. Skup, koji je podržala i Stranka slobode i pravde, organizovan je, kako su naveli, sa ciljem da se pruži podrška naporima za očuvanje živitne sredine, povuče Zakon o eksproprijaciji, izmeni Zakon o referendumu i spreči eksploatacija litijuma i dolazak kompanije “Rio Tinto”. Sa Trga glumaca, na kojem je istovremeno bio postavljen i štand SNS-a, građane su se uputili glavnom ulicom i u 14 sati blokirali saobraćaj na kružnom toku na Gazimestanskom trgu uz propuštanje prioritetnih vozila Hitne pomoći. Blokada još uvek traje. 14:28 Blokiran magistralni put Kovin–Smederevo Učesnici protesta u Kovinu blokirali su državni put prvog B reda Kovin–Smederevo, glavnu saobraćajnicu za sve kamiondžije koji kod Smedereva silaze sa auto-puta kako bi se dalje uključili ka Beogradu. Na raskrsnici kod kovinskog silosa formirala se kolona vozila. Nema incidenata, sporadično dolazi do rasprave učesnika protesta i vozača koji ne mogu da prođu. 14:19 Novi Sad, incident na protestu U Novom Sadu je blokiran Most Slobode i raskrsnica kod NIS-a. Došlo je do kraćeg fizičkog obračuna između desetak mladića koje su izašli iz blokiranih automobila i sukobili se sa građanima na blokadi, javlja dopisnik RTS-a. Pre toga mladići su pokušali da prođu automobilima kroz masu ljudi iako im je objašnjeno da moraju da nađu zaobilazni put. Nakon kraćeg fizičkog obračuna sa učenicima protesta, mladići su pobegli sa lica mesta. 14:18 Protest na magistralnom putu Kragujevac–Kraljevo Građani protestuju i na magistralnom putu Kragujevac–Kraljevo, javlja dopisnica RTS-a. Foto: RTS 14:17 Jagodina, blokiran kružni tok na izlazu iz grada U Jagodini je blokiran kružni tok na izlazu iz grada prema Ćupriji. 14:15 U Somboru blokiran kružni tok U Somboru je blokiran kružni tok u centru grada. 14:11 Blokirana Ibarska magistrala U Preljini je blokirana Ibarska magistrala, javlja dopisnica RTS-a. Foto: RTS 14:09 U Užicu protest kod Ložioničkog mosta U Užicu je počeo protest kod Ložioničkog mosta na magistrali ka Zlatiboru, javlja dopisnica RTS-a. RTS 14:07 Protest ispred Skupštine grada u Nišu U Nišu je u 14 časova počeo protest ispred Skupštine grada. Protesti i u Mladenovcu Nekoliko stotina ljudi se danas okupilo na protestima u Mladenovcu. Među protestantima su primećeni i predsednik pokreta Oslobođenje Mlađan Đorđević, kao i lider pokreta Naši Ivan Ivanović. 14:04 Manji incident na protestu u Kraljevu Učesnici protesta u Kraljevu su tačno u 14 časova blokirali raskrsnicu ulica Jovana Deroka i Vojvode Stepe i Zelene Gore, kojom prolaze kamioni u tranzitu kroz Kraljevo. Blokada protiče mirno, a učesnici protesta su propustili kola Hitne pomoći koja su tuda prolazila pod rotacijom. Došlo je do verbalnog sukoba kada je do učesnika protesta došla grupa ženskih osoba koje su držale fotografije Dragana Đilasa, javlja dopisnik RTS-a. Posle kraće rasprave i negodovanja okupljenih, građani koji blokiraju saobraćaj propustili su te ženske osobe koje su kroz blokadu prošle bez incidenata. 13:54 Počele blokade u Beogradu Građani su u Beogradu blokirali most Gazela i auto-put kod Centra “Sava”. Kako javlja reporter RTS koji se nalazi kod Mostarske petlje, došlo je do koškanja učesnika protesta sa kako se pretpostavlja vozačima koji su hteli da prođu. Kako je i najavljeno, protesti i blokade bili su organizovani na desetine lokacija, a neke su bile pešačke, dok su na pojedinim punktovima automobilima preprečeni putevi i tako zaustavljen saobraćaj. Blokada auto-puta kod Centra “Sava” Učesnici blokada i protesta zahtevali su da se izmeni Zakon o referendumu i narodnoj inicijativi, a da predsednik Aleksandar Vučić ne potpiše izmene Zakona o eksproprijaciji. Ova dva zakona dovode u vezu sa lakšom realizacijom planova kompanije “Rio Tinto” da otvori rudnik litijuma u zapadnoj Srbiji. Smatraju da će time biti ugrožena imovinska prava, kao i životna sredina. Reagujući na najave današnjih blokada oglasio se MUP i saopštio da “Ministarstvo unutrašnjih poslova, još jednom, želi da obavesti javnost da je svaka blokada saobraćaja kršenje zakona kao i održavanje neprijavljenih skupova”. “Podvlačimo da svu odgovornost za sve što može da se desi na skupovima koji nisu prijavljeni ili odobreni u skladu sa zakonom od strane nadležnih organa snose isključivo organizatori neprijavljenih skupova”, navodi se u saopštenju MUP-a. “Još jednom podsećamo građane da prijave zbog blokade puteva i saobraćaja mogu izvršiti pozivom na broj 0800104103. Takođe, prijava nasilja usled blokade puteva i saobraćaja može se izvršiti i putem mejla, slanjem poruke na adresu prijaviblokadu@mup.gov.rs”, ističe MUP. Mobilni timovi Institucije Zaštitnika građana, kako je najavljeno, pratili su postupanje pripadnika policije tokom javnih okupljanja građana na ulicama nekoliko gradova Srbije. Pročitajte jošŠetnja Vučića, Zaeva i Rame centrom Skoplja, Mini Šengen sutra menja imeFijat posrće, proizvodnja u zastoju: Kakva je sudbina kragujevačkog giganta?PRVE FOTOGRAFIJE DIJANE HRKALOVIĆ POSLE SASLUŠANJA: Nekadašnja državna sekretarka uživa u NOĆNOM PROVODUAustrija: Čoveka ugrizao komšijin odbegli PITON dok je SEDEO NA WC-šolji Like this:Like Loading......\nVesić za novogodišnju noć organizuje koncert Jelene Karleuše: Šaljemo poruku ljubavi\nHaljina Ejmi Vajnhaus sa poslednjeg koncerta u Beogradu prodata za više od 200.000 dolara\nVenecuela – svetionik Južne Amerike\nTagged: GINISOV REKORD, KARAKAS, KONCERT, MUZIČARI, ORKESTAR, SLOVENSKI MARŠ, VENECUELA


BAČKA TOPOLA OSLOBADJA UGOSTITELJE PLAĆANJA DELA POREZA – BT Public News\nBačka Topola će i dalje nastojati da učini sve što može da im dodatno pomogne, kaže predsednik SO BAČKA TOPOLA , Saša Srdić\nSkupština opština Bačka Topola donelo je, nedavno,odluku o oslobađanju plaćanja dela određenih izvornih lokalnih javnih prihoda, za 2021. godinu, za pravna lica i preduzetnike kojima je bilo zabranjeno ili ograničeno obavljanje delatnosti usled nepovoljne epidemiološke situacije izazvane pandemijom COVIDA 19. Ovom odlukom naknade za korišćenje prostora na javnoj površini, odnosno za postavljanje letnjih bašti, kioska i drugih montažnih objekata umanjuju se za 50 odsto.\n“Na ovaj način dodatno pomažemo preduzećima koje se bave ugostiteljstvom da opstanu u vremenu epidemije da građani sede u baštama, na otvorenom, umesto u zatvorenom prostoru”, rekao je predsednik Skupštine opštine Bačka Topola Saša Srdić\nOva Odluka kao i umanjenje obaveza za polovinu, se odnosi i na komunalne takse za isticanje firme na poslovnom prostoru, za mala, mikro pravna lica i preduzetnike u oblasti turizma, ugostiteljstva i trgovine i njihove poslovne jedinice u Bačkoj Topoli i ostalim naseljenim mestima širom opštine.\nI političari i ugostitelji, kažu da je i ovo jedan od dobrih načina da se prevaziđe kriza u kojoj su se našli usled pandemije kovida 19 i mera, kojima su prema procenama, najviše ugroženi upravo ugostitelji i turistički radnici.\nPrevious Previous post: DOM UČENIKA PUNIM KAPACITETOM OD SEPTEMBRA, POSLE 13 GODINA GRADNJE, DODATNIH ULAGANJA I HAPŠENJA\nNext Next post: BESPARICA NADJAČALA VIRUS – LETOVANJE POSTALO LUKSUZ ZA VEĆINU BAČKOTOPOLČANA


Cene prevoda Beograd | Documentum\nCene prevoda Beograd\nCenovnik za prevod dokumenata kancelarije Documentum\nCena prevoda se određuje na osnovu broj karaktera ili stranice dokumenata. Na primer, mera se određuje kao prevodilačka strana od 1,650 karaktera (uključujući prazna mesta), dok se za prevod dokumenata računa svaka započeta prevodilačka strana.\nCene prevoda za fizička lica\nCene prevoda za fizička lica kancelarije Beograd\nCene prevoda za pravna lica\nCene prevoda Beograd za pravna lica\nOstale usluge prevoda\nDodatne usluge prevoda koje možete obaviti u kancelariji za prevode Documentum u Beogradu\nPosebne cene prevoda\nKonačne cene prevoda se mogu dogovoriti u zavisnosti od potrebe i složenosti teksta, kao i vremenu za koje treba obaviti prevod, overu i dostavu dokumenta. Hitni prevodi obuhvataju cenu za redovni prevod, dodatak za hitnost, dodatne radne časove i noćni rad.\nOvera prevedenih tekstova je 400 dinara po strani, uz obaveznu proveru prevoda. Prevodi koji se dostave za overu, a prevedeni su uz pomoć Google Translate aplikacije (Google Prevodilac) neće biti prihvaćeni.\nUkoliko imate posebne zahteve za prevod kontaktirajte nas koristeći naše kontakt forme: Ovlašćeni prevodilac Voždovac, Ovlašćeni prevodilac Beograd Centar ili nam pišite ovde direktno:\nPoseban zahtev za prevod\nPozovite 063 726 44 15\nMatični broj: 62739274\nMurska 14, off. 23\n+381 (0) 11 412 76 51\n+381 (0) 63 72 64 415\n+381 (0) 64 55 85 988\n+381 (0) 69 11 31 624\n+381 (0) 11 288 60 34


Održan stručni skup “Novi modeli stanovanja za ugrožene u poplavama” | Univerzitet u Beogradu - Arhitektonski fakultet\nUniverzitet u Beogradu - Arhitektonski fakultet > Najnovije > Vesti > Održan stručni skup “Novi modeli stanovanja za ugrožene u poplavama”\nAutori fotografija : Andrej Josifovski i Aleksandra Đorđević\nNa skupu “Novi modeli stanovanja za ugrožene u poplavama” je održano 13 predavanja o planiranju, projektovanju i izgradnji naselja ugroženih u poplavama i klizištima. Predavanja su održali profesori sa 6 različitih fakulteta i predstavnici državnih institucija zaduženih za obnovu naselja ugroženih u poplavama. Stručni skup je otvorila Potpredsednica Vlade Republike Srbije i Ministarka građevinarstva, saobraćaja i infrastrukture prof.dr Zorana Mihajlović, dok je predavanjima prisustvovao veliki broj studenata i profesora.\nKao glavni zaključak skupa iznet je značaj prevencije, informisanja, podizanja svesti ali i umrežavanja različitih struka čemu je ovaj skup dao izuzetan doprinos.\nAutor fotografija : Aleksandra Đorđević\nNakon predavanja održane su radionice pod mentorstvom 20 profesora, asistenata i stručnih saradnika sa Arhitektonskog fakulteta. Učešće u radionicama uzelo je 130 studenata različitih nivoa studija koji su u timovima radili na kreiranju idejnih rešenja projekata privremenih i stalnih objekata, planiranju scenarija stanovanja u vanrednim situacijama i istraživanju načina kako ideju realizovati u projekat.\nNakon dva dana intezivnog rada, studenti su pred punim amfiteatrom predstavili rezultate radionica i učestovali u diskusiji koja je usledila nakon svih prezentacija.\nOva četvorodnevna akcija rezultovala je izradom 20 idejnih rešenja stambenih objekata, 8 idejnih rešenja kioska kao osnovne infrastrukture u sistemu javnog zdravlja, izrađena je studija tipologije stanovanja u vanrednim situacijama i oformljene su tri ideje za projekte – (sklonište za najmlađe, saradnja arhitekte i lokalnog stanovnštva u procesu samogradnje i informisanje javnosti o opasnostima klizišta).\nOvde možete pogledati publikaciju rezultata stručnog skupa:\nU čitavoj akciji, više od 200 stručnjaka i budućih eksperata pokazalo je svoju motivaciju, želju i energiju da ulaganjem u edukaciju pomogne ugroženima u poplavama.


Merdok: Nijesam znao za prisluškivanje\nBivši predsjednik medijskog giganta News International Džejms Merdok ponovio pred Levisonovom istražnom komisijom u Londonu da nije znao za hakovanje telefona.On je, naime rekao, da nije znao za mail u kojem mu je ukazano da u tabloidu News of the world postoji praksa hakovanja mobilnih telefona.\nSin medijskog magnata Ruperta Mardoka izjavio je da je 2007, kada je od oca preuzeo rukovođenje News International mislio da je presretanje govorne pošte u mobilnim telefonima javnih ličnosti - "stvar prošlosti", prenosi BBC.\nPrema Mardokovim rečima, uprava tabloida NOW je uveravala da je poslovanje lista potpuno legalno.\nMardok, koji se u februaru povukao sa funkcije predsjednika medijske grupacije , izjavio je pred komisijom da je "bilo evidentno" da mehanizmi kontrole u NOW "nijesu uspjeli da stvore dovoljan nivo transparentnosti".\nLevisonova komisija ispituje novinarske standarde u britanskim medijima, a sada se posebno zanima za njihove odnose sa istaknutim političarima.\nOtac Džejmsa Mardoka, Rupert Mardok, pred komisijom će se pojaviti sjutra i prekosjutra.\nTo će biti prvi put da će Rupert i Džejms Mardok izaći pred ovo tijelo, ustanovljeno kada je bitanska javnost saznala da su novinari News of the Worlda hakovali govornu poštu ne samo javnih ličnosti već i ubijene 13-godišnje devojčice Mili Dauler.\nPoslije otkrića ovog skandala, koji je žestoko potresao britansku javnost, News international je donio odluku da ugasi tabloid.Zbog hakovanja mobilnih telefona je prvobitno, 2007. godine, uhapšen Klajv Gudman, izveštač News of the World o kraljevskoj porodici.